**Հավելված**

*Հաշվեքննիչ պալատի 2025 թվականի*

*ապրիլի 29-ի № 31-Ա որոշման*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** **ՀԱՇՎԵՔՆՆԻՉ ՊԱԼԱՏ**



**ԸՆԹԱՑԻԿ ԵԶՐԱԿԱՑՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԷԿՈՆՈՄԻԿԱՅԻ ՆԱԽԱՐԱՐՈՒԹՅԱՆ 2024 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՏԱՐԵԿԱՆ ԿԱՏԱՐՄԱՆ ՀԱՇՎԵՔՆՆՈՒԹՅԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ**

2025

**ԲՈՎԱՆԴԱԿՈՒԹՅՈՒՆ**

[**1. ՆԵՐԱԾԱԿԱՆ ՄԱՍ 2**](#_Toc196141765)

[**2. ԱՄՓՈՓԱԳԻՐ**](#_Toc196141766) **3**

[**3. ՀԱՇՎԵՔՆՆՈՒԹՅԱՆ ՀԻՄՆԱԿԱՆ ԱՐԴՅՈՒՆՔՆԵՐԸ 5**](#_Toc196141767)

[**4. ՆԱԽԱՐԱՐՈՒԹՅԱՆ 2024 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՏԱՐԵԿԱՆ ԿԱՏԱՐՄԱՆ ՖԻՆԱՆՍԱԿԱՆ ՑՈՒՑԱՆԻՇՆԵՐԸ**](#_Toc196141768) **7**

[**5. ԱՐՁԱՆԱԳՐՎԱԾ ԱՆՀԱՄԱՊԱՏԱՍԽԱՆՈՒԹՅՈՒՆՆԵՐԸ**](#_Toc196141769) **8**

[**6. ԱՐՁԱՆԱԳՐՎԱԾ ԽԵՂԱԹՅՈՒՐՈՒՄԸ 19**](#_Toc196141770)

**7. ԱՐՁԱՆԱԳՐՎԱԾ ԱՅԼ ՓԱՍՏԵՐԸ ………………………………………………………… 20**

[**8. ՀԵՏՀՍԿՈՂԱԿԱՆ ԳՈՐԾԸՆԹԱՑ 2**](#_Toc196141771)**4**

[**9. ԱՌԱՋԱՐԿՈՒԹՅՈՒՆՆԵՐ 2**](#_Toc196141772)**5**

[**10. ՀԱՎԵԼՎԱԾ 2**](#_Toc196141772)**6**

1. **ՆԵՐԱԾԱԿԱՆ ՄԱՍ**

|  |  |
| --- | --- |
| Հաշվեքննության հիմքը**[[1]](#footnote-1)** | Հաշվեքննիչ պալատի 2024 թվականի դեկտեմբերի 26-ի «Հայաստանի Հանրապետության էկոնոմիկայի նախարարությունում 2024 թվականի պետական բյուջեի տարեկան կատարման հաշվեքննության առաջադրանքը հաստատելու մասին» № 147-Ա որոշում։ |
| Հաշվեքննության օբյեկտը | Հայաստանի Հանրապետության էկոնոմիկայի նախարարություն։ |
| Հաշվեքննության առարկան | 2024 թվականի պետական բյուջեի տարեկան մուտքերի ձևավորման և ելքերի իրականացման կանոնակարգված գործունեություն։ |
| Հաշվեքննությունն  ընդգրկող ժամանակաշրջանը | 2024 թվականի հունվարի 1–ից մինչև 2024 թվականի դեկտեմբերի 30–ը: |
| Հաշվեքննության կատարման ժամկետը | 2025 թվականի հունվարի 8-ից մինչև 2025 թվականի ապրիլի 30-ը: |
| Հաշվեքննության մեթոդաբանությունը**[[2]](#footnote-2)** | Հաշվեքննությունն իրականացվել է Ֆինանսական և համապատասխանության հաշվեքննությունների մեթոդաբանությունների համաձայն։ |
| Հաշվեքննությունն իրականացրած կառուցվածքային ստորաբաժանում | Հաշվեքննությունն իրականացվել է Հաշվեքննիչ պալատի ֆինանսական և համապատասխանության հաշվեքննության վարչության կողմից, որի աշխատանքները համակարգում է Հաշվեքննիչ պալատի անդամ Եղիշե Սողոմոնյանը։ |

**2․ ԱՄՓՈՓԱԳԻՐ**

Հայաստանի Հանրապետության էկոնոմիկայի նախարարության (այսուհետ՝ Նախարարություն) 2024թ. պետական բյուջեի տարեկան կատարման ֆինանսական և համապատասխանության հաշվեքննությամբ արձանագրվել են հետևյալ ուշագրավ փաստերը.

1. Նախարարությունը, հաշվեքննությունն ընդգրկող ժամանակահատվածի վերջի դրությամբ, դեռևս չի ապահովել ամբողջական անցումը հաշվապահական հաշվառման նոր համակարգին: Հաշվապահական հաշվառման համակարգում օրենսդրությամբ սահմանված կարգով վարվում են միայն Հայաստանի Հանրապետության՝ Նախարարության տիրապետմանն ու օգտագործմանը հանձնված (ամրացված) գույքի (հիմնարկի պահպանման ծախսերի) հաշվապահական հաշվառումը, իսկ պետական բյուջեով հատկացվող սուբսիդիաների և դրամաշնորհների տրամադրման գործառնությունները (գործարքները, դեպքերն ու իրադարձությունները) հաշվապահական հաշվառման համակարգում չեն ընդհանրացվում։
2. Պետական աջակցության սուբսիդիաները տրամադրվում են սուբսիդիայի շահառուների հետ կնքված պայմանագրերի հիման վրա**[[3]](#footnote-3)**։ Սուբսիդիայի տրամադրման պայմանագրերում բացահայտվում են շահառուի կողմից իրականացվող ծրագրի նկարագիրը՝ պետական քաղաքականության սահմանված ցուցանիշներով (քանակական և ժամկետայնության) և այլ պայմանները, ներառյալ՝ դրանց չպահպանելու համար կողմերի պատասխանատվությունը**[[4]](#footnote-4)**։ Մինչդեռ, Նախարարությունը գյուղատնտեսության բնագավառի աջակցության ծրագրերի շրջանակում սուբսիդիայի գումարները ուղղակիորեն փոխանցել է վարկեր տրամադրող ֆինանսական կառույցներին՝ առանց սուբսիդիայի շահառուների հետ օրենսդրությամբ նախատեսված պայմանագրեր կնքելու։ Արդյունքում չեն պահպանվել պետական աջակցության յուրաքանչյուր բյուջետային միջոցառման նպատակի իրագործման համար սահմանված պահանջները և չեն հավաքվել, ընդհանրացվել ու գնահատվել՝ ըստ առանձին շահառուների արդյունքային (քանակական, որակական, ժամկետային) ցուցանիշները: Ինչը իր հերթին անհնար է դարձրել գյուղատնտեսության բնագավառում պետական աջակցության ծրագրերի իրականացմամբ նախանշված արդյունքներին**[[5]](#footnote-5)** հասնելու աստիճանի գնահատումը։
3. Նախարարությունը ֆինանսական կազմակերպություններին (այսուհետ՝ ՖԿ) վարկերի (այդ թվում՝ լիզինգի) տոկոսավճարների սուբսիդավորումը նախատեսում և իրականացնում է ոչ թե օրենսդրությամբ սահմանված մայր գումարի, այլ՝ վճարման ենթակա (ներառյալ՝ մայր գումար և տոկոսավճար) ընդհանուր գումարի հավասարաչափ վճարման եղանակով։ Նշված եղանակով հաշվարկված տոկոսավճարների գանձումը հանգեցնում է նաև պետական բյուջեից սուբսիդավորվող տոկոսագումարների ավելացմանը։
4. Նախարարությունում չեն իրականացրվել Հայաստանի Հանրապետության կառավարության համապատասխան որոշումներով, ըստ առանձին բյուջետային ծրագրերի, սահմանված պահանջների կատարման մոնիթորինգ, չեն ներդրվել սուբսիդավորման ենթակա տոկոսագումարների հաշվարկների ճշտության գնահատման նպատակով հսկողական մեխանիզմներ։

**3․ ՀԱՇՎԵՔՆՆՈՒԹՅԱՆ ՀԻՄՆԱԿԱՆ ԱՐԴՅՈՒՆՔՆԵՐ[[6]](#footnote-6)**

Բացառությամբ ստորև նշված սահմանափակման, Նախարարությունից ստացվել է բավարար տեղեկատվություն հաշվեքննությունն իրականացնելու համար։

(11004) «Գիտելիքահենք, նորարարական տնտնտեսությանը և փոքր ու միջին ձեռնարկատիրությանը աջակցություն» ծրագրի միջոցառումների՝ 17,873,596.21հազ. դրամ բյուջետային հատկացումների վերաբերյալ Հաշվեքննիչ պալատը հայցել է Նախարարության տարածքում հասանելիություն առկա էլեկտրոնային և ոչ էլեկտրոնային շտեմարանների, ինչպես նաև հաշվապահական հաշվառման ավտոմատացված և այլ համակարգերին։ Նախարարությունը պատասխանել է, որ՝ «(...) (1104) «Գիտելիքահենք, նորարարական տնտնտեսությանը և փոքր ու միջին ձեռնարկատիրությանը աջակցություն» ծրագրի (12001) և (12004) միջոցառումների գծով ՀՀ պետական բյուջեից հատկացված միջոցների օգտագործման վերաբերյալ բանկային գաղտնիք և անձնական տվյալ չպարունակող տեղեկատվությունը կտրամադրի Հաշվեքննիչ պալատին»։ Հայցված տեղեկատվությունը չի տրամադրվել բանկային գաղտնիք և անձնական տվյալ պարունակելու պատճառաբանությամբ, այն դեպքում, երբ.

* «Բանկային գաղտնիքի մասին» Հայաստանի Հանրապետության օրենքի 13.5-րդ հոդվածի համաձայն՝ «Հաշվեքննիչ պալատի մասին» օրենքով (այսուհետ՝ Օրենք) սահմանված հաշվեքննության (ստուգման) օբյեկտի մոտ առկա վարկային տեղեկատվության կամ բանկային գաղտնիք կազմող տեղեկությունների տրամադրումը Հաշվեքննիչ պալատին բանկային գաղտնիքի հրապարակում չի համարվում»։
* Օրենքի 36-րդ հոդվածի 1-ին մասի համաձայն՝ «Հաշվեքննիչ պալատին անհատույց և ազատ կերպով առցանց հասանելի են հանրային սեփականության հաշվեքննության համար անհրաժեշտ՝ Հայաստանի Հանրապետության, պետական և տեղական ինքնակառավարման մարմինների ու հիմնարկների կողմից վարվող էլեկտրոնային ու ոչ էլեկտրոնային տեղեկատվական շտեմարաններն ու համակարգերը, տեղեկություններն ու փաստաթղթերը:» Նույն հոդվածի 3-րդ մասի համաձայն՝ «Հաշվեքննիչ պալատի գործառույթներն իրականացնելիս Հաշվեքննիչ պալատի համար ապահովվում է տվյալներ մշակողների կողմից վարվող՝ հանրային սեփականության հաշվեքննության համար անհրաժեշտ տվյալների բազաներին, տեղեկատվական համակարգերին և տվյալների շտեմարաններին հասանելիությունը, այդ թվում՝ «Անձնական տվյալների պաշտպանության մասին» օրենքի հիման վրա, ինչպես նաև հանրային սեփականության հաշվեքննության համար անհրաժեշտ՝ օրենքով պահպանվող գաղտնիքի հասանելիությունը՝ ՀՀ օրենսդրությամբ սահմանված կարգով»։
* Օրենքի 33-րդ հոդվածի 2-րդ մասի 2-րդ և 4-րդ կետերի համաձայն՝ «Հաշվեքննության օբյեկտի պաշտոնատար անձը պարտավոր է՝ (...) հաշվեքննողի առաջարկած ժամկետում, որը չի կարող պակաս լինել երեք աշխատանքային օրից, տրամադրել հաշվեքննության առարկայի վերաբերյալ ամբողջական և ճշգրիտ տեղեկատվություն և փաստաթղթեր, (...) չխոչընդոտել հաշվեքննության ընթացքը:»։

Վերը նշված իրավական նորմերի բովանդակությունից հետևում է, որ Հաշվեքննիչ պալատին հասանելի են հաշվեքննության համար անհրաժեշտ՝ Նախարարությունում առկա ցանկացած տեղեկատվություն, անկախ դրա պահպանման ռեժիմից։

Փաստորեն, հայցված տեղեկատվության բացակայությունն անհնարին է դարձրել նշված ծրագրային միջոցառումների գծով 2024թ. տարեկան պետական բյուջեից հատկացված 17,873,596.21 հազ. դրամի կամ ընդամենը տարեկան հատկացումների 24.7%‑ը կազմող միջոցների օգտագործման օրինականության գնահատումը։

Արձանագրված անհամապատասխանությունները, դրանց վերաբերյալ Նախարարության պարզաբանումները և հաշվեքննողների մեկնաբանությունները ներկայացված են սույն ընթացիկ եզրակացության 5-րդ, խեղաթյուրումները՝ 6-րդ, այլ փաստերը՝ 7-րդ,իսկ հետհսկողական գործընթացը՝ 8-րդ բաժիններում։

**4․ ՆԱԽԱՐԱՐՈՒԹՅԱՆ 2024 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՏԱՐԵԿԱՆ ԿԱՏԱՐՄԱՆ ՖԻՆԱՆՍԱԿԱՆ ՑՈՒՑԱՆԻՇՆԵՐԸ**

Նախարարության, որպես ծրագրերի կատարող, 2024 թվականի պետական բյուջեի տարեկան պլանով նախատեսվել է 86,612,030.50 հազ. դրամի ծախս, ճշտված պլանը կազմել է 74,823,319.80 հազ. դրամ, դրամարկղային ծախսը՝ 72,186,434.47 հազ. դրամ, փաստացի ծախսը՝ 72,758,999.21 հազ. դրամ: Հաշվետու տարվա ճշտված պլանի նկատմամբ դրամարկղային ծախսը կազմել է 96,5%։ Նախարարության 2024թ. պետական բյուջեի տարեկան ծախսային ծրագրերի ֆինանսական ամփոփ ցուցանիշները ներկայացված են Աղյուսակ 1-ում։

Աղյուսակ 1

Նախարարության 2024թ․ պետական բյուջեի տարեկան ծախսային ծրագրերի ֆինանսական ամփոփ ցուցանիշները

*(հազար դրամ)*

|  |  |  |  |  |
| --- | --- | --- | --- | --- |
| ՀՀ էկոնոմիկայի նախարարություն | Հաշվետու ժամանակա-հատվածի պլան | Հաշվետու ժամանակահատ-վածի ճշտված պլան | Դրամար-  կղային ծախս | Փաստացի ծախս |
| Ընդամենը | 86,612,030.50 | 74,823,319.80 | 72,186,434.47 | 72,758,999.21 |
| (1022) «Գյուղատնտեսության խթանման ծրագիր» | 16,466,499.10 | 12,008,214.90 | 11,672,010.14 | 11,445,050.08 |
| (1058) «Էկոնոմիկայի ոլորտում պետական քաղաքականության մշակում, ծրագրերի համակարգում և մոնիթորինգ» | 3,549,742.20 | 2,892,548.10 | 2,747,969.76 | 2,696,528.01 |
| (1059) «Բուսաբուծության խթանում և բույսերի պաշտպանություն» | 125,382.00 | 1,644,387.20 | 1,641,991.77 | 1,634,309.70 |
| (1067) «Ստանդարտների մշակում և հավատարմագրման համակարգի զարգացում» | 1,030,803.40 | 778,857.40 | 704,976.31 | 28,857.40 |
| (1086) «Գյուղական ենթակառուցվածքների վերականգնում և զարգացում» | 528,418.90 | 528,418.90 | 335,820.76 | 384,734.15 |
| (1104) «Գիտելիքահենք, նորարարական տնտեսությանը և փոքր ու միջին ձեռնարկատիրությանը աջակցություն» | 20,433,233.00 | 19,945,387.60 | 19,279,404.04 | 20,104,363.49 |
| (1116) «Անասնաբուժական ծառայություններ» | 1,955,434.40 | 2,976,450.20 | 2,494,271.90 | 2,458,714.15 |
| (1165) «Ներդրումների և արտահանման խթանման ծրագիր» | 3,887,797.00 | 1,508,208.20 | 1,452,907.20 | 1,615,810.50 |
| (1187) «Գյուղատնտեսության արդիականացման ծրագիր» | 25,446,555.10 | 24,578,581.50 | 24,363,689.66 | 24,898,573.37 |
| (1190) «Զբոսաշրջության զարգացման ծրագիր» | 13,188,165.40 | 7,962,265.80 | 7,493,392.93 | 7,492,058.36 |

#### **ԱՐՁԱՆԱԳՐՎԱԾ ԱՆՀԱՄԱՊԱՏԱՍԽԱՆՈՒԹՅՈՒՆՆԵՐԸ**

**5.1 Առկա է անհամապատասխանություն՝**

- «Հանրային հատվածի կազմակերպությունների հաշվապահական հաշվառման մասին» Հայաստանի Հանրապետության օրենքի 5-րդ հոդվածի 1-ին և 2-րդ մասերով սահմանված հետևյալ պահանջների հետ․

«1. Հաշվապահական հաշվառումը կազմակերպության ակտիվների, պարտավորությունների, զուտ ակտիվների (սեփական կապիտալի) վիճակի ու շարժի, ինչպես նաև հասույթների և ծախսերի վերաբերյալ դրամական արտահայտությամբ տեղեկատվության հավաքման, գրանցման և ընդհանրացման համակարգ է գործառնությունների, այլ դեպքերի և իրադարձությունների համընդհանուր և անընդհատ փաստաթղթային հաշվառման միջոցով»:

2. Կազմակերպությունները պարտավոր են վարել հաշվապահական հաշվառում»։

- Հայաստանի Հանրապետության ֆինանսների նախարարի 2014 թվականի հուլիսի 23-ի «Հանրային հատվածի կազմակերպությունների կողմից հաշվապահական հաշվառման նոր համակարգին անցման ժամանակացույցը հաստատելու մասին» N 463-Ն հրամանով հաստատված ժամանակացույցով հաշվապահական հաշվառման նոր համակարգին Նախարարության անցման համար սահմանված՝ 2017 թվականի հունվարի 1-ը ժամկետի հետ։

Հայաստանի Հանրապետության կառավարության 2015 թվականի մարտի 26-ի N 313-Ն որոշման**[[7]](#footnote-7)** N 1 հավելվածով սահմանված Կարգի 5-րդ կետի համաձայն «5. Հաշվապահական հաշվառման ավտոմատացված համակարգի միջոցով հաշվապահական հաշվառումը պետք է վարվի Հայաստանի Հանրապետության հանրային հատվածի հաշվապահական հաշվառման Ստանդարտի պահանջներով՝ կիրառելով հաշվային պլանում ներկայացված հաշվապահական թղթակցությունները»:

Նախարարությունում ներդրված է Ստանդարտի**[[8]](#footnote-8)** պահանջներին և հաշվային պլանին**[[9]](#footnote-9)** համապատասխան հաշվապահական հաշվառում վարելու հնարավորություն ընձեռող համակարգչային ծրագիրը՝ հաշվապահական հաշվառման ավտոմատացված համակարգը։

Այդուհանդերձ, Նախարարությունը, հաշվեքննությունն ընդգրկող ժամանակահատվածի վերջի դրությամբ, դեռևս չի ապահովել ամբողջական անցումը հաշվապահական հաշվառման նոր համակարգին։ Նախարարության հաշվապահական հաշվառման համակարգում, Ստանդարտի պահանջներով և հաշվային պլանի համապատասխան հաշիվներով վարվում են միայն Նախարարությանն ամրակցված գույքի (հիմնարկի պահպանման ծախսերի) հաշվապահական հաշվառումը, իսկ պետական բյուջեով հատկացվող սուբսիդիաների և դրամաշնորհների ստացման և տրամադրման գործառնությունները (գործարքները, դեպքերն ու իրադարձությունները) հաշվապահական հաշվառման համակարգում չեն ընդհանրացվում։ Արդյունքում, Նախարարության հաշվապահական հաշվառման ֆինանսական հաշվետվություններում**[[10]](#footnote-10)** բացակայում են սուբսիդիաների և դրամաշնորհների գծով, հաշվետու տարվա ֆինանսական հոսքերի, ֆինանսական վիճակի, զուտ ակտիվներում (սեփական կապիտալում) փոփոխությունների, հասույթների և ծախսերի վերաբերյալ պարտադիր բացահայտման ենթակա տեղեկատվությունը (ցուցանիշները)։ Օրինակ, ըստ Նախարարության 2024 թվականի պետական բյուջեի կատարման՝ «Հիմնարկի դեբիտորական, կրեդիտորական պարտքերի և պահեստավորված միջոցների մասին» հաշվետվության տրամադրված դրամաշնորհների և սուբսիդիաների գծով կրեդիտորական պարտքը, հաշվետու ժամանակաշրջանի վերջին կազմել է 4,260.4 մլն. դրամ, մինչդեռ նույն ժամանակաշրջանի վերջին օրվա դրությամբ հիմնարկի ամփոփ հաշվեկշռում**[[11]](#footnote-11)** կրեդիտորական պարտքերի ցուցանիշն արտացոլված է ընդամենը 5,7 մլն. դրամ և այլն։

***Նախարարության պարզաբանումը.***

*«*ՀՀ էկոնոմիկայի նախարարության ֆինանսական և հաշվապահական հաշվառման վարչության հաշվապահական հաշվառման և հաշվետվությունների բաժնի կողմից միջոցներ են ձեռնարկվում 2025 թվականի հունվարի 1-ից Նախարարության կողմից իրականացվող բոլոր ծրագրերի էլեկտրոնային հաշվառումը ՀԾ-Ձեռնարկություն համակարգի միջոցով իրականացնելու ուղղությամբ:*»*

***Հաշվեքննողների մեկնաբանությունը.*** *Ընդունվել է ի գիտություն։*

**5.2** **Առկա են անհամապատասխանություններ Հայաստանի Հանրապետության կառավարության 2003** **թվականի դեկտեմբերի 24-ի «Հայաստանի Հանրապետություն պետական բյուջեից իրավաբանական անձանց սուբսիդիաների և դրամաշնորհների հատկացման կարգը հաստատելու մասին» № 1937-Ն որոշման (այսուհետ՝ Որոշում 1) Հավելվածով սահմանված Կարգի 1-ին և 2-րդ կետերով սահմանված պահանջների հետ։**

Համաձայն Որոշում 1-ի կարգի 1-ին կետի՝ «......Հայաստանի Հանրապետության պետական բյուջեի (այսուհետ` բյուջե) միջոցների հաշվին իրավաբանական անձի կարգավիճակ ունեցող կազմակերպություններին (այսուհետ` կազմակերպություն) սուբսիդիաների և դրամաշնորհների հատկացման գործընթացի հետ կապված հիմնական հարաբերությունները»: Նույն Կարգի 2-րդ կետի համաձայն՝ «Կազմակերպությանը սուբսիդիա կամ դրամաշնորհ տրամադրվում է սույն կարգի համաձայն կնքված քաղաքացիաիրավական պայմանագրերի հիման վրա»**։**

Հաշվեքննությամբ արձանագրվել է, որ.

ա/ Հայաստանի Հանրապետության կառավարության 14.07.2005թ. «Գյուղական ֆինանսավորման կառույց-ծրագրի իրականացման գրասենյակ» պետական հիմնարկ ստեղծելու մասին» № 1005-Ն որոշման (ԳՖԿ-կանոնադրություն) 1-ին կետի համաձայն «Գյուղական ֆինանսավորման կառույց-ծրագրի իրականացման գրասենյակ» պետական հիմնարկը (ԳՖԿ) իրավաբանական անձի կարգավիճակ չունեցող կազմակերպություն է։

բ/ Հայաստանի Հանրապետության 2011 թվականի ապրիլի 28-ի «Հայաստանի Հանրապետության և Գյուղատնտեսական զարգացման միջազգային հիմնադրամի միջև 2010 թվականի նոյեմբերի 30-ին ստորագրված «Գյուղական կարողությունների ստեղծում» ծրագրի ֆինանսավորման մասին համաձայնագիրն ուժի մեջ մտնելու միջոցառումների մասին» № 461-Ն որոշման Հավելված 1-ի 1-ին կետով սահմանված է, որ՝ «ՀՀ էկոնոմիկայի նախարարության «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկը իրավաբանական անձի կարգավիճակ չունեցող կազմակերպություն է»։

Հաշվեքննությամբ արձանագրվել է, որ Նախարարությունը «Սուբսիդիայի հատկացման մասին» պայմանագրերը կնքել է իրավաբանական անձի կարգավիճակ չունեցող և սուբսիդիայի շահառու չհանդիսացող պետական հիմնարկի կազմում գտնվող միավորի (ԳՖԿ) հետ:

***Նախարարության պարզաբանումը.***

*«*Այժմ նախագիծ է շրջանառվում, համաձայն որի նախատեսվում է «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկի իրավաբանական անձի կարգավիճակի սահմանում: Միջոցներ են ձեռնարկվում նաև Նախարարության և ԳՖԿ-ի միջև կնքված քաղաքացիաիրավական պայմանագրերում հնարավորիս ներառել ՀՀ կառավարության 2003 թվականի դեկտեմբերի 24-ի թիվ 1937-Ն որոշմամբ սահմանված պահանջները կարգավորող դրույթները:*»*

***Հաշվեքննողների մեկնաբանությունը.***

*Պետք է նկատի ունենալ, որ հաշվեքննությամբ ԳՖԿ‑ի կազմակերպաիրավական տեսակի փոփոխության առաջարկ չի ներկայացվել, քանի որ ԳՖԿ-ն, անգամ իրավաբանական անձի կարգավիճակով՝ տվյալ բյուջետային միջոցառումների շրջանակում, չի կարող հանդիսանալ սուբսիդիայի շահառու և նրա հետ չի կարող կնքվել սուբսիդիայի տրամադրման պայմանագիր։*

**5.2.1** **Առկա է անհամապատասխանություն Որոշում 1-ի Հավելվածով սահմանված Կարգի 7-րդ կետով սահմանված պահանջի հետ,** համաձայն որի՝ «Կազմակերպությանը սուբսիդիա հատկացվում է բյուջետային հատկացումների ստորադաս կարգադրիչ (ԲՍԿ) հանդիսացող պետական մարմնի և կազմակերպության միջև կնքած սուբսիդիայի տրամադրման մասին պայմանագրի հիման վրա (…)»։

Հաշվեքննությամբ արձանագրվել է, որ Նախարարությունը սուբսիդիայի շահառու հանդիսացող կազմակերպությունների հետ սուբսիդիայի տրամադրման մասին պայմանագրեր չի կնքել, մինդեռ՝ այդ պայմանագրերով պետք է բացահայտվեն շահառուի կողմից իրականացվող ծրագրի բովանդակային նկարագիրը՝ պետական քաղաքականության սահմանված ցուցանիշներով (քանակական և ժամկետայնության) և այլ պայմանները, ներառյալ՝ դրանց չպահպանելու համար կողմերի պատասխանատվությունը**[[12]](#footnote-12)**։ Արդյունքում, չեն պահպանվել պետական աջակցության յուրաքանչյուր բյուջետային միջոցառման նպատակի իրագործման համար սահմանված պահանջները և չեն հավաքվել, ընդհանրացվել ու գնահատվել՝ ըստ առանձին շահառուների արդյունքային (քանակական, որակական, ժամկետային) ցուցանիշները: Ինչն իր հերթին անհնար է դարձրել գյուղատնտեսության բնագավառում պետական աջակցության ծրագրերի իրականացմամբ նախանշված արդյունքներին**[[13]](#footnote-13)** հասնելու աստիճանի գնահատումը։

**5.3** **Առկա է անհամապատասխանություն Հայաստանի Հանրապետության կառավարության 2018** **թվականի հուլիսի 19-ի «Հայաստանի Հանրապետությունում ագրոպարենային ոլորտի սարքավորումների լիզինգի աջակցության ծրագիրը հաստատելու մասին» № 893-Լ որոշմամբ (այսուհետ՝ Որոշում 2) հաստատված ծրագրի 40-րդ կետի 3-րդ ենթակետի պահանջների հետ,** որի համաձայն՝ «Ծրագրի շրջանակներում լիզինգառուն վճարում է լիզինգի առարկայի արժեքի 20 տոկոսի չափով կանխավճար»:

Հաշվեքննությամբ պարզվել է, որ Նախարարության (1187-12004) «Հայաստանի Հանրապետության ագրոպարենային ոլորտի սարքավորումների լիզինգի աջակցության ծրագիր» միջոցառմամբ (/452200/ «Սուբսիդիաներ ոչ պետական կազմակերպություններին» հոդված) տրամադրված լիզինգները ֆինանսական կազմակերպություններից (այսուհետ՝ ՖԿ) հինգում[[14]](#footnote-14) սկսած 2019թ.-ից միչև 2024թ.-ի ավարտը 176 լիզիգառուի դեպքում կանխավճարը գերազանցել է 20 տոկոսը (21-56 տոկոսի միջակայքում)։

Նույն միջոցառմամբ, սկսած 2019թ.-ից միչև 2024թ.-ի ավարտը, Որոշում 1-ով սահմանված 20 տոկոսից պակաս լիզինգների կանխավճարներով /10-19 տոկոսի միջակայքում/ արձանագրվել է տոկոսագումարի սուբսիդավորման 60 դեպք, ընդամենը 11,063.50 հազ. դրամով, որից հաշվետու ժամանակաշրջանում 6 դեպքում լիզինգների սուբսիդավորման տոկոսագումարը կազմել է ընդամենը 735.80 հազ. դրամ։

***Նախարարության պարզաբանումը.***

*«*ԳՖԿ-ի կողմից տրամադրված տեղեկատվության համաձայն ԳՖԿ-ն ևս մեկ անգամ ՖԿ-ներին տեղեկացրել է 20 տոկոս կանխավճարի պահանջը խստիվ պահպանելու մասին։ 20 տոկոսից ավել վճարված կանխավճարները չեն հանգեցրել պետական բյուջեից ավել սուբսիդավորման գումարներ վճարելուն, ընդհակառակը պետական բյուջեից վճարվող սուբսիդավորման գումարները եղել են ավելի քիչ։ Մինչև Հաշվեքննիչ պալատի հաշվեքննության ընթացքում 20 տոկոսից պակաս կատարված կանխավճարների մասին անհամապատասխանության արձանագրումը, ԳՖԿ-ի կողմից արձանագրվել էր նշված անհամապատասխանությունը, այդ մասին տեղեկացվել էր ՖԿ-ներին, որի արդյունքում կատարվել են համապատասխան ճշգրտումներ և բոլոր լիզինգների պակաս վճարված կանխավճարները լրացվել են, ավել սուբսիդավորված գումարները հետ են վերադարձվել ԳՖԿ-ին, իսկ վերջինս փոխանցել է Էկոնոմիկայի նախարարությանը (…):*»*

***Հաշվեքննողների մեկնաբանությունը.*** *Ընդունվել է ի գիտություն:*

**5.4 Առկա է անհամապատասխանություն Որոշում 2-ի 41-րդ կետի 6-րդ ենթակետի պահանջների հետ,** որի համաձայն՝ **«**Ծրագրի շրջանակներում ՖԿ-ն լիզինգի տոկոսադրույքի սուբսիդավորման հայտը Նախարարության «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկի գյուղական ֆինանսավորման կառույցին (այսուհետ՝ ԳՖԿ) ներկայացնում է ամիսը մեկ անգամ՝ ոչ ուշ, քան հաջորդ ամսվա հինգերորդ աշխատանքային օրը: ԳՖԿ-ն պարտավոր է հայտն ստանալուց հետո տասն աշխատանքային օրվա ընթացքում բավարարել հայտը և լիզինգի տոկոսադրույքի սուբսիդավորման գումարը փոխանցել համապատասխան ՖԿ-ի հաշվի համարին, եթե հայտը բավարարում է ծրագրի պահանջները: Հայտը՝ ծրագրի պահանջները չբավարարելու դեպքում ԳՖԿ-ն երեք աշխատանքային օրվա ընթացքում պարտավոր է տեղյակ պահել ՖԿ-ին՝ նշելով չբավարարման հիմքերը**»:**

Հաշվեքննությամբ պարզվել է, որ ԳՖԿ-ն չի պահպանել վերը նշված՝ **5.2** կետում արձանագրված դեպքերում հայտերը մերժելու և դրա մասին ՖԿ-ներին տեղեկացնելու վերաբերյալ պահանջները:

***Նախարարության պարզաբանումը***

*«*ԳՖԿ-ի կողմից տրամադրված տեղեկատվության համաձայն ԳՖԿ-ի կողմից լիզինգի կանխավճարի 20 տոկոսից պակաս լինելու փաստերը արձանագրվելուց հետո պահանջ է ներկայացվել ՖԿ-ներին, որ վերջիններս վերականգնեն ավել սուբսիդավորված գումարները, որն էլ ամբողջությամբ վերականգնվել է և փոխանցվել է ՀՀ էկոնոմիկայի նախարարություն։ Այսուհետ ԳՖԿ կողմից պարբերաբար իրականացվում է մշտադիտարկում նմանատիպ խնդիրները բացառելու համար։*»*

***Հաշվեքննողների մեկնաբանությունը.*** *Ընդունվել է ի գիտություն:*

**5.5 Առկա են անհամապատասխանություններ Որոշում 1-ի Հավելվածի 3-րդ գլխի 20.1-րդ կետի 1-ին, 3-րդ և 6-րդ ենթակետերի պահանջների հետ,** որոնց համաձայն՝ «Պայմանագրով (նախագծով) սահմանվում է նաև՝

1) որ պայմանագիր կնքած կազմակերպության կողմից ստանձնած պարտավորությունները չկատարելու կամ ոչ պատշաճ կատարելու համար պայմանագրով սահմանվում են տույժեր և տուգանքներ: Տուգանքի չափը չի կարող պակաս լինել պայմանագրի ընդհանուր գնի 0,5 տոկոսից, իսկ տույժերի չափը` 0,05 տոկոսից: Ընդ որում՝ տուգանքը հաշվարկվում է նաև պայմանագիրը դրանով սահմանված ժամկետներում կատարելու, սակայն պետական մարմնի կողմից չընդունվելու, ինչպես նաև հաշվետվությունները պայմանագրով սահմանված ժամկետներում չներկայացնելու դեպքերում: Տույժը հաշվարկվում է աշխատանքային օրերով` պայմանագրի չկատարված մասի գնի նկատմամբ.

3) դրամաշնորհի միջոցների հաշվին իրականացվող ծրագրի անվանումը և բովանդակությունը, դրա շրջանակներում կազմակերպության կողմից կատարման ենթակա գործառույթների նկարագիրը, ակնկալվող արդյունքները և դրանց գնահատման չափանիշները, հաշվետվությունների ներկայացման կարգն ու ժամկետները, ինչպես նաև պայմանագրով ստանձնած պարտավորությունները չկատարելու դեպքում կողմերի պատասխանատվությունը.

6) որ պայմանագիր կնքած կազմակերպության կողմից ստանձնված պարտավորությունները չկատարելու կամ ոչ պատշաճ կատարելու հիմքով պայմանագիրը միակողմանի լուծելու մասին ծանուցումը պետական մարմինը հրապարակում է իր պաշտոնական կայքում՝ նշելով հրապարակման ամսաթիվը: Պայմանագիր կնքած կազմակերպությունը համարվում է պայմանագիրը միակողմանի լուծելու մասին պատշաճ ծանուցված` ծանուցումը կայքում հրապարակվելուն հաջորդող օրվանից: Պայմանագիրը միակողմանի լուծելու մասին ծանուցումը կայքում հրապարակվելու օրը ուղարկվում է նաև պայմանագիր կնքած կազմակերպության էլեկտրոնային փոստին:»։

Հաշվեքննությամբ պարզվել է, որ Նախարարության կողմից տվյալ միջոցառման շրջանակներում կնքված 15 պայմանագրերում չեն սահմանվել կազմակերպության կողմից ստանձնած պարտավորությունները չկատարելու կամ ոչ պատշաճ կատարելու համար, ինչպես նաև՝ հաշվետվությունները պայմանագրով սահմանված ժամկետներում չներկայացնելու դեպքերում սահմանված տույժերը և տուգանքները, դրանց չափերը և հաշվարկման կարգը։

***Նախարարության պարզաբանումը***

*«Տես՝ սույն ընթացիկ եզրակացության 5.2 կետի բացատրությունը։»*

***Հաշվեքննողների մեկնաբանությունը.*** *Ընդունվել է ի գիտություն։*

**5.6 Առկա են անհամապատասխանություն Որոշում 1-ի Հավելվածի 3-րդ գլխի 36.2-րդ կետի պահանջի հետ,** որի համաձայն՝ «Կազմակերպությունը, որի հետ կնքվել է դրամաշնորհի հատկացման պայմանագիր, պայմանագրով նախատեսված ժամկետներում դրամաշնորհ տրամադրած պետական մարմնին ներկայացնում է ծրագրի կատարման վերաբերյալ հաշվետվություն, որը պետական մարմնի կողմից ընդունվելուց հետո 3-օրյա ժամկետում հրապարակվում է դրամաշնորհ տրամադրած պետական մարմնի պաշտոնական ինտերնետային կայքէջում` բացառությամբ անձի եկամուտներին վերաբերող դրամաշնորհային պայմանագրերի:»

Հաշվեքննությամբ պարզվել է, որ Նախարարությունը Նախարարության (1187-12015) «Հայաստանի Հանրապետությունում ինտենսիվ այգեգործության զարգացման նպատակով ծախսերի փոխհատուցում» միջոցառմամբ (/463900/ «Այլ ընթացիկ դրամաշնորհներ» հոդված) միջոցառման շրջանակներում պայմանագրեր կնքած կազմակերպություններից չի պահանջել ծրագրի կատարման վերաբերյալ հաշվետվություններ և դրանք չի հրապարակել Նախարարության պաշտոնական ինտերնետային կայքէջում։

***Նախարարության պարզաբանումը.***

*«Տես՝ սույն ընթացիկ եզրակացության 5.2 կետի բացատրությունը։»*

***Հաշվեքննողների մեկնաբանությունը.*** *Ընդունվել է ի գիտություն։*

**5.7 Առկա է անհամապատասխանություն Որոշում 1-ով հաստատված հավելվածի երկրորդ գլխի 8.1-րդ և 8.3-րդ** **ենթակետերի պահանջների հետ։**

Որոշում 1-ովհաստատված հավելվածի 8.1-րդ և ենթակետի համաձայն՝ «Պայմանագրի շրջանակներում կազմակերպության և պայմանագիր կնքող պետական մարմնի գլխավոր քարտուղարի կամ աշխատակազմի ղեկավարի կամ վերջինիս կողմից լիազորված պաշտոնատար անձի միջև ստորագրվում է հանձնման-ընդունման ակտ, որի ձևը հաստատում է Հայաստանի Հանրապետության ֆինանսների նախարարը»: Նույն հավելվածի 8.3-րդ ենթակետի համաձայն՝ «Պետական մարմինները յուրաքանչյուր եռամսյակին հաջորդող ամսվա 25-ը Հայաստանի Հանրապետության ֆինանսների նախարարություն են ներկայացնում տեղեկատվություն տրամադրված սուբսիդիաների մասին ըստ շահառուների՝ կցելով տվյալ եռամսյակում հաստատված հանձնման-ընդունման ակտերի պատճենները…»:

Հայաստանի Հանրապետության ֆինանսների նախարարի 2010 թվականի մայիսի 18-ի «Հանձնման-ընդունման ակտի ձևը և դրա լրացման պահանջները հաստատելու մասին» № 346-Ն հրամանով հաստատվել է տրամադրված սուբսիդիաների հանձնման-ընդունման ակտի ձևը և լրացման պահանջները։

Հաշվեքննությամբ պարզվել է, որ Նախարարության կողմից տրամադրված սուբսիդիաների հանձնման-ընդունման ակտեր չեն կազմվել և Հայաստանի Հանրապետության ֆինանսների նախարարությանը՝ ըստ շահառուների, տեղեկատվություն չեն ներկայացվել։

***Նախարարության պարզաբանումը.***

*«Տես՝ 5.2 կետի բացատրությունը»*

***Հաշվեքննողների մեկնաբանությունը.*** *Ընդունվել է ի գիտություն։*

**5.8 Առկա է անհամապատասխանություն «Ներքին աուդիտի մասին» Հայաստանի Հանրապետության օրենքի 5-րդ հոդվածի 2-րդ մասի դրույթների հետ**, որոնց համաձայն՝ «Ներքին աուդիտն իրականացնում են կազմակերպության կառուցվածքում գործող ներքին աուդիտի ստորաբաժանման կամ հրավիրված` սույն օրենքի 13-րդ հոդվածի 4-րդ մասի 5-րդ կետով նախատեսված ցանկում ընդգրկված անձինք: Եթե աուդիտն իրականացնում են հրավիրված անձինք, ապա վերջիններս են ապահովում սույն օրենքով աուդիտի ստորաբաժանման, ներառյալ` ստորաբաժանման ղեկավարի համար սահմանված իրավունքների և պարտականությունների կատարումը»:

Հաշվեքննությամբ պարզվել է, որ Նախարարությունը հաշվետու ժամանակաշրջանում չի ապահովել ներքին աուդիտի գործառույթի իրականացումը:

***Նախարարության պարզաբանումը.***

*«*2024 թվականին Նախարարությունն աուդիտի իրականացման համար հայտարարել է մրցույթ, որը չի կայացել: Այժմ Նախարարությունում իրականացվում են կառուցվածքային բարեփոխումներ, ինչի արդյունքում նախատեսվում է ստեղծել առանձին ներքին աուդիտի ստորաբաժանում:*»*

***Հաշվեքննողների մեկնաբանությունը.*** *Ընդունվել է ի գիտություն։*

**5.9 Առկա են անհամապատասխանություններ Հայաստանի Հանրապետության կառավարության 2022թ. հունվարի 27-ի «Հայաստանի Հանրապետությունում գյուղատնտեսական տեխնիկայի լիզինգի աջակցության ծրագիրը հաստատելու մասին» № 105-Լ որոշման (այսուհետ՝ Որոշում 3) հավելվածի 12-րդ կետի, 13-րդ կետի 2-րդ ենթակետի և «Գյուղատնտեսական տեխնիկայի լիզինգի տրամադրման և աջակցության պայմանները» №1 Աղյուսակի (այսուհետ՝ №1 Աղյուսակ) հետ։**

Հաշվեքննության ընթացքում ուսումնասիրվել են հաշվետու ժամանակաշրջանում տրամադրված թվով 364 լիզինգներից (ընդամենը՝ 1,663,244.50 հազ. դրամ) 115 լիզինգի պայմանագրեր (ընդամենը՝ 731,805.80 հազ. դրամ)։ Պարզվել է, որ լիզինգի գործընթացը չի իրականացվել սահմանված չափորոշիչներին համապատասխան:

Մասնավորապես՝

**5.9.1 Որոշում 3-ի հավելվածի 13-րդ կետի 2-րդ ենթակետի համաձայն` «Lիզինգի գործընթացն իրականացվում է ըստ ամիսների՝ մայր գումարի հավասարաչափ վճարման եղանակով»։**

Հաշվեքննությամբ պարզվել է, որ Նախարարության (1187-12003) «Հայաստանի Հանրապետության գյուղատնտեսական տեխնիկայի լիզինգի աջակցության ծրագիր» միջոցառման թվով չորս ՖԿ-ների կողմից տրամադրված 46 լիզինգներից 43 դեպքում վճարումները նախատեսվել և իրականացվում են ոչ թե մայր գումարի, այլ վճարման ենթակա (ներառյալ՝ մայր գումար և տոկոսավճար) ընդհանուր գումարի հավասարաչափ վճարման եղանակով։ Նշված եղանակով հաշվարկված ընդհանուր՝ հետևաբար նաև պետական բյուջեից սուբսիդավորվող տոկոսագումարը ավելին է, քան մայր գումարի հավասարաչափ վճարման դեպքում։ Մասնավորապես՝ «Ք.Ա.Կ.» ՈՒՎԿ ՓԲԸ թվով 17 լիզինգներից՝ 14-ի, «Ֆ. Կ. Ա.» ՈՒՎԿ ԱԿ թվով 14 լիզինգներից՝ 14-ի, «Գ. Կ.» ՈՒՎԿ ՓԲԸ 12 լիզինգներից՝ 12-ի և «Կ. Կ.» ՈւՎԿ ՓԲԸ թվով 3 լիզինգներից՝ 3-ի դեպքերում։

***Նախարարության պարզաբանումը.***

*«Ծրագրի շրջանակում հաշվեքննության արդյունքում 4 ՄՖԿ-ներում հայտնաբերված ոչ հավասարաչափ մարումների գրաֆիկները արդեն իսկ փոխվել են ՄՖԿ-ների կողմից, համապատասխանեցվել ծրագրի պահանջներին, և վերահաշվարկի արդյունքում հետ է վերադարձվել ավել սուբսիդավորված գումարները (…)»:*

***Հաշվեքննողների մեկնաբանությունը.***

*Հաշվի առնելով անհամապատասխանության համատարած բնույթը, տվյալ ծախսային միջոցառման շրջանակներում տրամադրված բոլոր լիզինգները ենթակա են Նախարարության կողմից գնահատման և սահմանված դեպքերում՝ վերահաշվարկման:*

**5.9.2** Որոշում 3-ի №1 Աղյուսակի 4-րդ կետով սահմանվել է լիզինգի տոկոսադրույքը`«տարեկան փաստացի տոկոսադրույք՝ մինչև 14 տոկոս», իսկ 5-րդ կետով՝ «լիզինգի տոկոսադրույքը սուբսիդավորվում է այնպիսի չափաքանակով, որ լիզինգառուի կողմից վճարվող լիզինգի տարեկան տոկոսադրույքը կազմի 2 տոկոս»։

Հաշվեքննությամբ պարզվել է, որ երեք ՖԿ-ների կողմից տրամադրված 40 լիզինգներից 24 դեպքում տարեկան փաստացի տոկոսադրույքը գերազանցում է սահմանված 14%-ը։ Մասնավորապես՝ «Ա. Լ. Ք.» ՈՒՎԿ ՓԲԸ թվով 23 լիզինգներից 19-ում, «Կ. Կ.» ՈւՎԿ ՓԲԸ 3 լիզինգներից 3-ում և «Ֆ. Կ. Ա.» ՈՒՎԿ ԱԿ թվով 14 լիզինգներից 2-ում։

***Նախարարության պարզաբանումը.***

*«Հաշվեքննությամբ արձանագրված անհամապատասխանության կարգավորման նպատակով մշակվել և շրջանառվում է «Հայաստանի Հանրապետության կառավարության 2022 թվականի հունվարի 27-ի N 105-Լ որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը:»*

***Հաշվեքննողների մեկնաբանությունը.*** *Ընդունվել է ի գիտություն։*

**5.10 Առկա է անհամապատասխանություն Որոշում 2-ով հաստատված ծրագրի 40-րդ կետի 1-ին ենթակետի պահանջների հետ, որի համաձայն՝ «ծրագրի շրջանակներում լիզինգի պայմանագիրը կնքվում է մինչև 5 տարի ներառյալ մարման ժամկետով»:**

Հաշվեքննությամբ պարզվել է, որ Նախարարության (1187-12004) «Հայաստանի Հանրապետության ագրոպարենային ոլորտի սարքավորումների լիզինգի աջակցության ծրագիր» միջոցառման շրջանակներում «Ա.» ՍՊԸ -ի և «Ա. Լ.» ՎԿ ՓԲԸ-ի միջև 17.11.2023թ.-ին կնքվել է 6,944.31 հազ. դրամ գումարով № 2311 695 լիզինգի պայմանագիրը, որով մարման ժամկետը սահմանվել է 6 տարի:

***Նախարարության պարզաբանումը.***

*«ԳՖԿ-ի կողմից աշխատանքային կարգով տրամադրված տեղեկատվության համաձայն «Ա.» ՍՊԸ -ի և «Ա. Լ.» ՎԿ ՓԲԸ-ի միջև 17.11.2023թ.-ին կնքված 6,944.31 հազ. դրամ գումարով № 2311 695 լիզինգի պայմանագրի ժամկետը համապատասխանեցվել է ծրագրով սահմանված պահանջին։* (…)*»*:

***Հաշվեքննողների մեկնաբանությունը.*** *Ընդունվել է ի գիտություն։*

**5.11** **Առկա է անհամապատասխանություն Որոշում 2-ով հաստատված ծրագրի 40-րդ կետի 2-րդ ենթակետի պահանջների հետ, որի համաձայն՝ «տրամադրվող լիզինգների առավելագույն տոկոսադրույք չի սահմանվում։ Սուբսիդավորվում է Հայաստանի Հանրապետության դրամով տրամադրված լիզինգի 10, արտարժույթով տրամադրված լիզինգի՝ 6 տոկոսային կետը, իսկ Հայաստանի Հանրապետության կառավարության 2014 թվականի դեկտեմբերի 18-ի N 1444-Ն որոշմամբ հաստատված սոցիալական աջակցություն ստացող սահմանամերձ համայնքների բնակավայրերի տարածքներում գործունեություն իրականացնող տնտեսավարողների համար՝ Հայաստանի Հանրապետության դրամով տրամադրված լիզինգի 12, արտարժույթով տրամադրված լիզինգի՝ 7 տոկոսային կետը, եթե ձեռք բերվող սարքավորումները շահագործվելու են նույն վայրերում»:**

Հաշվեքննությամբ պարզվել է, որ «Ա.» ՍՊԸ -ի և «Ա. Լ.» ՎԿ ՓԲԸ-ի միջև 17.11.2023թ.-ին կնքվել է 6,944.31 հազ. դրամ գումարով № 2311 695 լիզինգի պայմանագիրը, որով սուբսիդավորվող տոկոսային կետը սահմանվել է 13%:

***Նախարարության պարզաբանումը.***

*«ԳՖԿ-ի կողմից աշխատանքային կարգով տրամադրված տեղեկատվության համաձայն «Ա.» ՍՊԸ -ի և «Ա. Լ.» ՎԿ ՓԲԸ-ի միջև 17.11.2023թ.-ին կնքված 6,944.31 հազ. դրամ գումարով № 2311 695 լիզինգի պայմանագրով սահմանված սուբսիդավորվող տոկոսային կետը համապատասխանեցվել է ծրագրով սահմանված պահանջին։* (…):»

***Հաշվեքննողների մեկնաբանությունը.*** *Ընդունվել է ի գիտություն։*

**6. ԱՐՁԱՆԱԳՐՎԱԾ ԽԵՂԱԹՅՈՒՐՈՒՄԸ**

**6.1** Սույն ընթացիկ եզրակացության **5.3**-րդ կետում արձանագրված անհամապատասխանությունը հաշվետու ժամանակաշրջանում կնքված 6 լիզինգների սուբսիդավորման դեպքերով հանգեցրել է 2024թ. տարեկան պետական բյուջեի կատարման հաշվետվությունում դրամարկղային ծախսի 735.80 հազ. դրամի չափով ոչ էական խեղաթյուրման։

***Նախարարության պարզաբանումը.***

«Ներկայացված է սույն ընթացիկ եզրակացության 5.3 կետում։»

**7. ԱՐՁԱՆԱԳՐՎԱԾ ԱՅԼ ՓԱՍՏԵՐԸ**

**7.1** Համաձայն Հայաստանի Հանրապետության կառավարության 2018 թվականի հունիսի 15-ի «Բյուջեների կատարման կարգը հաստատելու և Հայաստանի Հանրապետության կառավարության մի շարք որոշումներ ուժը կորցրած ճանաչելու մասին» № 706-Ն որոշման հավելվածի 29-րդ կետի՝ «(…)բյուջեների ծախսերի կատարման համար պատասխանատու են բյուջետային հատկացումների կարգադրիչները (…)», տվյալ դեպքում՝ Նախարարությունը, իսկ համաձայն 9-րդ կետի՝ «Բյուջետային հատկացումների կարգադրիչները պատասխանատու են իրենց և ենթակա հիմնարկների ֆինանսական, տնտեսական գործունեության, հաշվապահական հաշվառման վարման համար, (…)»։

Նախարարության (1187-12002) «Հայաստանի Հանրապետությունում խաղողի, ժամանակակից տեխնոլոգիաներով մշակվող ինտենսիվ պտղատու այգիների և հատապտղանոցների հիմնման համար վարկային տոկոսադրույքների սուբսիդավորում», (1187-12005) «Ոռոգման արդիական համակարգերի ներդրման համար տրամադրվող վարկերի տոկոսադրույքների սուբսիդավորման ծրագիր», (1187-12006) «Հայաստանի Հանրապետության գյուղատնտեսությունում կարկտապաշտպան ցանցերի ներդրման համար տրամադրվող վարկերի տոկոսադրույքների սուբսիդավորում» և (1187-12014) «Հայաստանի Հանրապետությունում ինտենսիվ այգեգործության զարգացման նպատակով սուբսիդավորում» ծախսային միջոցառումների իրականացման նպատակը պետական աջակցության տրամադրումն է գյուղատնտեսության ոլորտի շահառուներին՝ այգեհիմնման, ցանքատարածությունների, կարկտապաշտպան ցանցի և ոռոգման արդիական համակարգի ներդրման նպատակով ֆինանսական կառույցներից ներգրաված վարկերի տոկոսադրույքների սուբսիդավորման եղանակով։

Նախարարությունը, հանդիսանալով նշված ծախսային միջոցառումների բյուջետային հատկացումների գլխավոր (ԲԳԿ) և միաժամանակ՝ ստորադաս (ԲՍԿ) կարգադրիչ, ֆինանսավորումն իրականացնում է ԳՖԿ-ի հետ կնքված «Սուբսիդիայի հատկացման մասին» պայմանագրերով (այսուհետ՝ Պայմանագրեր) սահմանված հայտերի, հաշվետվությունների հիման վրա, իսկ ֆինանսավորման ենթակա գումարների փոխանցումները կատարում է առանց սուբսիդավորման ենթակա տոկոսագումարների համապատասխան հաշվարկների և դրանց ճշտության գնահատման։

***Նախարարության առարկությունը և պարզաբանումները.***

«*Սուբսիդավորման ենթակա գումարների հաշվարկներն իրականացվում են ֆինանսական կառույցների կողմից և ԳՖԿ-ին ամեն ամիս ներկայացնում են սուբսիդավորման հայտեր։ Քանի որ վարկերի հաշվառումը և համապատասխան տոկոսների կուտակումն իրականացվում է մասնակից ֆինանսական կառույցների կողմից, ուստի միայն նրանք կարող են ներկայացնել տոկոսադրույքների հաշվարկը։ Այն ծրագրերի մասով, որոնց մոնիթորինգն իրականացվում է ԳՖԿ-ի կողմից, ԳՖԿ-ն ընտրանքային եղանակով իրականացնում է նաև ֆինանսական կառույցի կողմից հաշվարկված տոկոսադրույքի ստուգում, պահանջելով և ուսումնասիրելով տվյալ շահառուի վարկային հաշվի քաղվածքը։ Հաշվեքննության ընթացքում հաշվեքննողներին ներկայացվել են տասնյակ վարկերի մասով վարկային հաշվի քաղվածքները, որտեղ հստակ երևում են տոկոսադրույքների հաշվարկները։*»

***Հաշվեքննողների մեկնաբանությունը***

Հաշվետու տարվա հաշվեքննություններով արձանագրված անհամապատասխանությունները հիմնավորում են, որ ԳՖԿ-ի կողմից ընտրանքային եղանակով իրականացվող տոկոսադրույքների հաշվարկների ճշտության ստուգումները լիարժեք չեն ապահովում կիրառելի իրավական ակտերով սահմանված պահանջների նկատմամբ բյուջետային միջոցների օգտագործման համապատասխանությունը։ Հետևաբար, Նախարարության կողմից բյուջետային միջոցների օգտագործման նկատմամբ հսկողության համակարգն ունի կատարելագործման կարիք։

**7.2** Հաշվեքննության ընթացքում ուսումնասիրվել է ԳՖԿ-ի կողմից Նախարարությանը տրամադրված տեղեկատվությունը և ցուցանիշները, որոնք նախատեսված են համապատասխան իրավական ակտերով, ինչպես նաև Պայմանագրերի հավելվածներով սահմանված հաշվետվություններով։

Հաշվեքննությամբ պարզվել է, որ Նախարարության (1187-12002) «Հայաստանի Հանրապետությունում խաղողի, ժամանակակից տեխնոլոգիաներով մշակվող ինտենսիվ պտղաՆտու այգիների և հատապտղանոցների հիմնման համար վարկային տոկոսադրույքների սուբսիդավորում», (1187-12006) «Հայաստանի Հանրապետության գյուղատնտեսությունում կարկտապաշտպան ցանցերի ներդրման համար տրամադրվող վարկերի տոկոսադրույքների սուբսիդավորում» և (1187-12014) «Հայաստանի Հանրապետությունում ինտենսիվ այգեգործության զարգացման նպատակով սուբսիդավորում» ծախսային միջոցառումների շրջանակներում կնքված Պայմանագրերի հվելվածներով սահմանանված հաշվետվություններում ներառված չեն.

* Արդյոք շահառուներն այգեհիմնումն իրականացնու**՞**մ են կարկտապաշտպան ցանցով, թե՝ առանց կարկտապաշտպան ցանցի։
* Արդյոք այգեհիմնումն իրականացվե**՞**լ է տեղական, թե ոչ տեղական արտադրության տնկանյութերով։
* Հայաստանի Հանրապետության կառավարության համապատասխան որոշումներով հաստատված ծրագրերի շրջանակներում հետևյալ շահառուներին՝ Հայաստանի Հանրապետության կառավարության 18.12.2014թ․ № 1444-Ն որոշմամբ հաստատված ցանկում ընդգրկված սոցիալական աջակցություն ստացող սահմանամերձ համայնքների բնակավայրերի տնտեսավարողներին, գյուղատնտեսական կոոպերատիվներին, զինվորական ծառայության պարտականությունների կատարման ժամանակ մարտական հերթապահության կամ գործողությունների իրականացման արդյունքում հաշմանդամ դարձած քաղաքացիներին, գյուղատնտեսությունում տնտեսավարող երիտասարդներին (18-35 տարեկանը չլրացած ֆիզիկական անձանց) նախատեսվում է 2%-ային կետով ավելի սուբսիդավորում։ Սակայն ներկայացված հաշվետվություններում նշված չէ, թե առավելագույն չափով պետական աջակցությամբ սուբսիդավորումը տվյալ շահառուին որ արտոնյալ պայմանի բավարարումով է տեղի ունենում։

Բացի այդ, նշված հաշվետվություններում կոնկրետ շահառուների կողմից հիմնված այգիները ներկայացված են ընդհանուր մակերեսով, առանց առանձնացնելու տարբեր տեսակի տնկանյութերով (ինտենսիվ /հնդավոր, կորիզավոր, և չոր մերձարևադարձային/ ինտենսիվ /ընկուզավոր/, խաղող և հատապտղային) հիմնված այգիների մակերեսները։ Որոշում 1-ով սահմանված կարգով նշված տարբեր տեսակի տնկանյութերով հիմնված այգիների համար վարկերի տոկոսադրույթների սուբսիդավորման հաշվարկները և փոխհատուցման չափերը տարբեր են, դրանք արտացոլված են նաև ՖԿ-ների և շահառուների միջև կնքված վարկային պայմանագրերում՝ որպես այգեհիմնման 1 հեկտարի ծախսի դիմաց փոխհատուցման առավելագույն գումարներ։

Արդյունքում վերը նշված պայմանների վերաբերյալ նշումների բացակայությամբ, ինչպես նաև տարբեր շահառուների մասով թերի կամ տեղեկատվության ոչ ամբողջական ներկայացաված լինելու պատճառով հաշվետվությունները, մասնավորապես՝ վարկային պայմանագրերի գումարները, շահառուներին տրամադրվող աջակցության չափերի՝ Հայաստանի Հանրապետության պետական բյուջեից սուբսիդավորվող գումարների, հաշվարկները և դրանց ճշգրտության վերաբերյալ գնահատումը դառնում է անհնարին։

***Նախարարության առարկությունը և պարզաբանումները.***

*«ԳՖԿ-ի կողմից նախարարությանը ներկայացվող հաշվետվություններում սահմանված են հիմնվող այգիների մակերեսները, մասնավորապես, եթե նշված է ինտենսիվ այգու հիմնում, ուստի պարտադիր այն իր մեջ ներառում է նաև կարկտապաշտպան ցանց։ Ինչպես նաև 2024թ․ 2-րդ եռամսյակից սկսած նախարարության պահանջով հաշվետվություններում արդեն իսկ նշումներ դաշտում նշվում է սուբսիդավորված տոկոսադրույքի կիրառված արտոնության հիմքը՝ սահմանամերձ, երիտասարդ տնտեսավարող, մարտական գործողությունների արդյունքում հաշմանդամ և այլն հանդիսանալու մասին տեղեկատվությունը։ Միաժամանակ կրկին Նախարարության պահանջով հաշվետվությունում առանձնացվում են հիմնվող այգիների մակերեսը՝ ըստ պտղատեսակների։»*

***Հաշվեքննողների մեկնաբանությունը***

*Հայաստանի Հանրապետության կառավարության 2021 թվականի հունիսի 3-ի № 927-Լ որոշմամբ հաստատված ծրագրի 16-րդ կետով և Հայաստանի Հանրապետության կառավարության 2019 թվականի մարտի 29-ի № 361-Լ որոշմամբ հաստատված ծրագրի 23-րդ կետով սահմանվել են այգեհիմնման ծախսերի հաշվարկների առավելագույն սահմանաչափերը, ինչպես կարկտապաշտպան ցանցով, այնպես էլ առանց դրա: Հետևաբար, այգեհիմնման մեջ կարկտապաշտպան ցանցի ներառված լինելը պարտադիր պայման չէ, և դրա վերաբերյալ տեղեկատվությունն անհրաժեշտ է պայմանագրերի գների հաշվարկների ճշտությունը պարզելու համար:*

**8. ՀԵՏՀՍԿՈՂԱԿԱՆ ԳՈՐԾԸՆԹԱՑ**

Նախարարության 2024թ. պետական բյուջեի երեք, վեց և ինն ամիսների կատարման հաշվեքննությունների արդյունքներով արձանագրված անհամապատասխանությունների և խեղաթյուրումների, ներկայացված առաջարկությունների իրականացման հետհսկողական գործընթացների *(տրված առաջարկությունների հիման վրա դեռևս չվերացված անհամապատախանությունների և չկարգավորված այլ հարաբերությունների մասով)* վերաբերյալ տեղեկատվությունը ներկայացված է հավելվածում։

**9. ԱՌԱՋԱՐԿՈՒԹՅՈՒՆՆԵՐ**

Հայաստանի Հանրապետության էկոնոմիկայի նախարարությանը՝

Միջոցներ ձեռնարկել.

1. Հաշվապահական հաշվառման նոր համակարգին ամբողջական անցումն ապահովելու, մասնավորապես պետական բյուջեով հատկացվող սուբսիդիաների և դրամաշնորհների գծով գործառնությունները (գործարքները, դեպքերն ու իրադարձությունները) Ստանդարտի պահանջներով և հաշվային պլանի համապատասխան հաշիվներով վարելու համար։
2. Սուբսիդիայի տրամադրման պայմանագրերը սուբսիդիայի շահառու կազմակերպությունների հետ կնքելու ուղղությամբ։
3. Բյուջետային աջակցության միջոցառումների համար՝
   * միջանկյալ չափելի արդյունքների (քանակական, որակական, ժամկետային ցուցանիշներ) և վերջնարդյունքների բարելավման, ինչպես նաև
   * սահմանված պահանջների կատարման նկատմամբ հսկողության համակարգը կատարելագործելու ուղղությամբ։
4. Նախարարության պաշտոնական ինտերնետային կայքէջում ծրագրային միջոցառումների կատարման վերաբերյալ հաշվետվությունները հրապարակելու համար։
5. Ներքին աուդիտի համակարգի առկայությունն ապահովելու ուղությամբ։
6. Հաշվեքննիչ պալատին Նախարարության էլեկտրոնային և ոչ էլեկտրոնային շտեմարաններին, հաշվեքննության առարկայի վերաբերյալ ամբողջական և ճշգրիտ տեղեկատվությանը, հաշվապահական հաշվառման ավտոմատացված և այլ համակարգերին հասանելիության ապահովման ուղղությամբ։
7. Ընթացիկ եզրակացությունում ներկայացված վերոնշյալ առաջարկությունների հիման վրա մշակել և հաստատել միջոցառումների ծրագիր, որը կպարունակի յուրաքանչյուր միջոցառման համար պատասխանատու ստորաբաժանում(ներ)ը և միջոցառման կատարման ժամանակացույցը։

**Եղիշե Սողոմոնյան**

**Հաշվեքննիչ պալատի անդամ**

«29» ապրիլ, 2025 թվական, *ՀՀ հաշվեքննիչ պալատ, Մ. Բաղրամյան 19, Երևան, Հայաստանի Հանրապետություն*

**10․ ՀԱՎԵԼՎԱԾ**

Նախարարության 2024թ. պետական բյուջեի երեք, վեց և ինն ամիսների կատարման հաշվեքննությունների արդյունքներով արձանագրված առաջարկությունների, անհամապատասխանությունների և խեղաթյուրումների իրականացման հետհսկողական գործընթացների վերաբերյալ

|  |  |  |  |
| --- | --- | --- | --- |
| Ա Ռ Ա Ջ Ա Ր Կ ՈՒ Թ Յ ՈՒ Ն Ն Ե Ր | | | |
| *Թիվ* | Բովանդակությունը | Հաշվեքննության օբյեկտի արձագանք*(ներ)*ը | Հաշվեքննողների մեկնաբանություն*(ներ)*ը |
| *1* | *2* | *3* | *4* |
| 1 | Ձեռնարկել միջոցներ Նախարարության կողմից կնքվող պայմանագրերի կառավարման ընթացակարգեր ներդնելու ուղղությամբ, որոնցում կհստակեցվեն գործընթացում ներգրավված պատասխանատուների գործառույթները և պարտականությունները՝ հնարավորություն ընձեռելով նաև կանխարգելել պետական բյուջեով չնախատեսված պարտավորությունների ստանձնումը։ | **Ընդունվել է։**  Միջոցառումների շրջանակներում վարկերը տրամադրվում են մասնակից ֆինանսական կառույցների կողմից, որոնք էլ հետագայում ներկայացնում են համապատասխան սուբսիդավորման հայտեր և առկա չէ որևէ սահմանաչափ թե ինչքան վարկ կարող է տրամադրվել, ուստի հնարավոր չէ կանխատեսել, թե ինչ ծավալի վարկեր կարող են տրամադրվել հաշվետու ժամանակահատվածի ընթացքում և դրանով պայմանավորված չստանձնել պետական բյուջեով չնախատեսված ավել պարտավորություններ։ Խնդրի կարգավորման նպատակով ԳՖԿ-ի և ՄՖԿ-ների միջև կնքված պայմանագրերում լրացվել է նոր դրույթը՝ ըստ որի տվյալ միջոցառման գծով սուբսիդավորման գումարների բացակայության դեպքում գումարները կվճարվեն դրանց առկայության դեպքում՝ փոփոխված ժամկետներով։ Նշված խնդիրը քննարկվել է ՄՖԿ-ների հետ, որոնք տեղեկացրել են, որ իրատեսական չէ և իրենց կողմից չի կարող պլանավորվել թե տարեկան կտրվածքով ինչ ծավալի վարկեր կտրամադրվեն, ինչը հնարավորություն չի տալիս կանխատեսել սպասվող պարտավորությունների չափը։ | Նախարարության կողմից պետական բյուջեով չնախատեսված պարտավորությունների ստանձնման գործառույթները կանոնակարգելիս՝ կառավարման և հսկողակական ընթացակարգեր ներդնելու գործում անհրաժեշտ է տարբերակել նախորդ տարիներին կնքված պայմանագրերով ստանձնված և տվյալ ժամանակահատվածներում կնքվող պայմանագրերով ստանձվող պարտավորությունները։ |
| *1* | *2* | *3* | *4* |
| 2 | Ձեռնարկել միջոցներ «ՀՀ-ում աշնանացան ցորենի արտադրության խթանման նպատակով փոխհատուցման տրամադրում» միջոցառման շրջանակում ներքին հսկողության մեխանիզմների ներդրման ուղղությամբ։ | **Ընդունվել է։**  Ծրագիրը ավարտված է և ներկայումս ուսումնասիրվում են հաշվեքննիչ պալատի կողմից արձանագրված անհամապատասխանությունների վերաբերյալ համայնքապետարանների կողմից տրված պարզաբանումները, իսկ նման ծրագիր իրականացնելու պարագայում հսկողական մեխանիզմների ներդրման վերաբերյալ **առարկություններ չկա և ընդունվում է ի գիտություն։** Ներկայումս ուսումնասիրման փուլում են գտնվում 2023 թվականի ինն ամիսների վերաբերյալ ՀՀ հաշվեքննիչ պալատի կողմից ներկայացված անհամապատասխանությունների վերաբերյալ համայնքապետարաններից ստացված պարզաբանումների ուսումնասիրությունները, որոնք հնարավորինս սեղմ ժամկետներում կներկայացվի հաշվեքննիչ պալատին։ | **Ուսումնասիրությունների արդյունքները Հաշվեքննիչ պալատին դեռևս չեն ներկայացվել։** |
| 3 | Ձեռնարկել միջոցներ ապահովելու հաշվապահական հաշվառման նոր համակարգին ամբողջական անցումը: | **Ընդունվել է։**  Հաշվապահական հաշվառման նոր համակարգի ամբողջական ներդրումը կապված է գույքագրման և վերագնահատման գործընթացի հետ, որն **նախատեսվում է իրականացնել 2024 թվականի ընթացքում:**  **Կատարող՝** Ֆինանսական և հաշվապահական հաշվառման վարչություն։ **Ժամկետ՝** Գործընթացի աշխատատար լինելու հանգամանքով պայմանավորված անհրաժեշտ են լինելու լրացուցիչ ժամկետներ ՀՀ հաշվեքննիչ պալատի կողմից արձանագրված անհամապատասխանությունները համայնքապետարանների կողմից տրված պարզաբանումների հետ համադրելու և ամփոփելու համար։ Միաժամանակ անհրաժեշտ է լինելու լրացուցիչ համատեղ ուսումնասիրություն և ցանկերի վերջնական հստակեցում։ | Հաշվապահական հաշվառման նոր համակարգին ամբողջական անցումը 2024 թվականի վերջի դրությամբ դեռևս ապահովված չէ։ |

|  |  |  |  |
| --- | --- | --- | --- |
| *1* | *2* | ***3*** | ***4*** |
| 4 | Միջոցներ ձեռնարկել պետական միջնաժամկետ ծախսերի ծրագրի և յուրաքանչյուր տարվա պետական բյուջեի նախագծերի մշակման շրջանակներում պետական մարմինների բյուջետային հայտերի կազմման և ներկայացման մեթոդական ցուցումներով բյուջետային ծախսերի գնահատման համար սահմանված պահանջների կատարումն ապահովելու, այդ թվում՝  - ըստ առանձին ծրագրային միջոցառումների արդյունքային ցուցանիշները Կառավարության որոշումներով սահմանված նպատակադրումներին համահունչ սահմանելու,  - բյուջետային ծախսերի իրատեսականությունն ապահովելու և բյուջեով չնախատեսված պարտավորությունների ստանձնումը բացառելու համար ծախսային պարտավորությունների գծով ծախսերի հաշվարկների հիմնավորվածությունը բարելավելու ուղղությամբ։ | **Ընդունված է։**  «Աշխատանքներ են տարվում 2025թ. բյուջետային հայտերով ներկայացվող ծախսերի հաշվարկների հիմնավորվածությունը բավարար ներկայացնելու ուղղությամբ։ |  |
| 5 | Միջոցներ ձեռնարկել ՀՀ կառավարության համապատասխան որոշումներով, ըստ առանձին բյուջետային ծրագրերի, սահմանված պահանջների կատարման մոնիթորինգ իրականացնելու ուղղությամբ: | **Ընդունված է։**  Համապատասխան աշխատանքներ են իրականացվում բյուջետային ծրագրերի մեջ մոնիթորինգի իրականացման պահանջները ներառելու և հստակեցնելու ուղղությամբ։ |  |
| *1* | *2* | ***3*** | ***4*** |
| 6 | Միջոցներ ձեռնարկել Հայաստանի Հանրապետության կառավարության համապատասխան որոշումներով սահմանված տրամադրված լիզինգների ըստ ամիսների՝ մայր գումարի հավասարաչափ մարման եղանակի պայմանի ապահովման և վերահաշվարկների իրականացման ուղղությամբ։ | **Ընդունվել է։**  1022-12003 միջոցառման շրջանակում տրամադրված լիզինգների ըստ ամիսների՝ մայր գումարի հավասարաչափ մարման եղանակի պայմանի ապաահովման և վերահաշվարկների իրականացման, ինչպես նաև կատարված աշխատանքների մասին տեղեկատվությունը նախարարություն ներկայացնելու նպատակով նախարարության կողմից ԳՖԿ-ին ուղարկվել է համապատասխան գրություն։ ԳՖԿ-ի կողմից ներկայացված տեղեկատվության համաձայն՝ բոլոր մասնակից ֆինանսական կառույցներին ուղարկվել է գրություն, որպեսզի ևս մեկ անգամ ստուգեն բոլոր գրաֆիկները և անհրաժեշտության դեպքում կատարեն ուղղումներ։ ՄՖԿ-ների կողմից ստացվել են համապատասխան արձագանքները, ըստ որի իրականացված ստուգման արդյունքում պարզվել է, որ որոշ ՄՖԿ-ներում առկա են տվյալ կետին չհամապատասխանող գրաֆիկներ։ Նշված բոլոր կառույցներում իրականացվել են գրաֆիկների փոփոխություններ և վերահաշվարկի արդյունքում ավել սուբսիդավորված գումարը հետ է փոխանցվել ԳՖԿ-ին։ Տվյալ կետի խախտման արդյունքում հետ վերադարձված գումարի ընդհանուր չափը կազմում է 1,103,557 ՀՀ դրամ։ Լիզինգների առավելագույն ժամկետների և տարեկան փաստացի սուբսիդավորվող տոկոսադրույքների պահպանման նպատակով մշակվել և Վարչապետի աշխատակազմ է ուղարկվել «ՀՀ կառավարության 2022 թվականի հունվարի 27-ի N 105-Լ որոշման մեջ փոփոխություններ և լրացումներ կատարելու մասին» ՀՀ կառավարության որոշման նախագիծը: |  |
| *1* | *2* | ***3*** | ***4*** |
| 7 | Միջոցներ ձեռնարկել վարկերի և լիզինգների առավելագույն ժամկետների և տարեկան փաստացի սուբսիդավորվող տոկոսադրույքների պահպանման ուղղությամբ։ | **Ընդունվել է։**  ԳՖԿ-ի կողմից ներկայացված տեղեկատվության համաձայն՝ սուբսիդավորման ենթական տոկոսագումարների հաշվարկների ճշտության ստուգման հետ կապված հարկ է նշել, որ տոկոսադրույքի հաշվարկը իրականացնում են ֆինանսական կառույցները, վարկի տրամադրման պահից ՄՖԿ-ներն իրականացնում են տոկոսների կուտակում յուրաքանչյուր օր և ամսվա կտրվածքով ամփոփում և ԳՖԿ-ին են ներկայացնում սուբսիդավորման հայտերը՝ նշելով հաշվետու ամսվա ընթացքում սուբսիդավորման ենթակա տոկոսագումարի չափը։ Քանի որ վարկային պորտֆելի հաշվառումը ըստ վարկառուների իրականացվում է ՄՖԿ-ների կողմից, ուստի տոկոսադրույքի հաշվարկի իրականացումը կարող է կատարվել միայն ՄՖԿ-ների կողմից։ Նույն վարկի գումարի պարագայում սուբսիդավորված գումարների մեծությունը կարող է տարբերվել, հաշվի առնելով այն, թե քանի օր է կուտակվել տոկոս և տվյալ ամսում ինչ մարումներ են եղել։ Տոկոսադրույքի հաշվարկի ստուգում իրականացնելու համար անհրաժեշտ է, որ իրականացվի տոկոսի կուտակում, որը կարող են և իրավունք ունեն իրականացնել միայն ՄՖԿ-ները։ ԳՖԿ-ն տարվա ընթացքում իրականացվող ընտրանքային մոնիթորինգի ժամանակ ընտրված լիզինգների գծով ՄՖԿ-ներից ստանում է նաև տոկոսների կուտակման վերաբերյալ համապատասխան քաղվածքներ, որոնց միջոցով ստուգվում է սուբսիդավորման ենթական տոկոսագումարների հաշվարկների ճշտությունը։ |  |
| *1* | *2* | ***3*** | ***4*** |
| 8 | Միջոցներ ձեռնարկել սուբսիդավորման ենթակա տոկոսագումարների հաշվարկների ճշտության գնահատման նպատակով հսկողական մեխանիզմներ ներդնելու ուղղությամբ։ | **Ընդունվել է։**  ՄՖԿ-ների կողմից ստացել ենք համապատասխան արձագանքները, ըստ որի իրականացված ստուգման արդյունքում պարզվել է, որ հետևյալ ՄՖԿ-ներում առկա են տվյալ կետին չհամապատասխանող գրաֆիկներ՝ Կրեդիտ Կոնցեպտ, Գլոբալ Կրեդիտ, Քարդ Ագրոկրեդիտ, Ամերիաբանկ, Ինեկոբանկ, Արմսվիսբանկ, Կոնվերսբանկ։ Նշված բոլոր կառույցներում իրականացվել են գրաֆիկների փոփոխություններ և վերահաշվարկի արդյունքում ավել սուբսիդավորված գումարը հետ է փոխանցվել ԳՖԿ-ին։ Տվյալ կետի խախտման արդյունքում հետ վերադարձված գումարի ընդհանուր չափը ագրովերամշակման ոլորտի սարքավորումների լիզինգի ծրագրով կազմում է՝ 3,373,119 ՀՀ դրամ (ամբողջությամբ վերահաշվարկի աշխատանքները կավարտվեն դեկտեմբեր ամսին), իսկ տեխնիկայի լիզինգի ծրագրով՝ 1,103,557 ՀՀ դրամ։ Հաշվեքննիչ պալատի կողմից ներկայացված առաջարկությունը կատարվել է ամբողջությամբ։  Բացի այդ, ԳՖԿ-ին առաջարկվել է և նախաձեռնվել է ՖԿ-ների հետ կնքած պայմանագրերում լրացնել դրույթ այն մասին, որ ՖԿ-ները պետք է ԳՖԿ-ին տրամադրեն նաև նոր հաստատվող լիզինգների մարման գրաֆիկները, որպեսզի հնարավոր լինի ուսումնասիրել հավասարաչափ մարումների ապահովումը։ | **Առաջարկն արդիական է, քանի որ այն ներկայացվել է նաև Նախարարության 2024թ. պետական բյուջեի տարեկան կատարման հաշվեքննությամբ։** |
| 9 | Միջոցներ ձեռնարկել Նախարարության տրանսպորտային միջոցների շահագործման ծախսերի հաշվարկները Հայաստանի Հանրապետության կառավարության համապատասխան որոշմամբ սահմանված չափորոշիչներով իրականացնելու ուղղությամբ։ | **Ընդունվել է։**  Նախարարության տրանսպորտային միջոցների շահագործման ծախսերի հաշվարկները կատարվում են Հայաստանի Հանրապետության կառավարության 2023 թվականի սեպտեմբերի 28-ի «Հանրային իշխանության մարմինների (բացառությամբ տեղական ինքնակառավարման մարմինների) և պետական ոչ առևտրային կազմակերպությունների պաշտոնատար անձանց ծառայողական և այդ մարմիններին սպասարկող ավտոմեքենաների հատկացման ու շահագործման, պետական պաշտոն կամ պետական ծառայության պաշտոն զբաղեցնող անձանց տրանսպորտային ծախսերի փոխհատուցման կարգը, առանձին մարմիններին հատկացվող ծառայողական և սպասարկող ավտոմեքենաների սահմանաքանակները, ավտոմեքենաների վառելիքի, յուղերի ու քսուքների ծախսի, ավտոդողերի վազքի, կուտակչային մարտկոցների ծառայության ժամկետների նորմաները, պաշտոնատար անձանց ծառայողական և այդ մարմիններին սպասարկելու նպատակով ձեռք բերվող ավտոմեքենաների առանձին չափորոշիչները հաստատելու մասին» N 1666-Ն որոշման պահանջներին համապատասխան։ |  |
| *1* | *2* | ***3*** | ***4*** |
| 10 | Միջոցներ ձեռնարկել նախորդ՝ 2023 թվականի պետական բյուջեի տարեկան, 2024 թվականի պետական բյուջեի երեք ամիսների կատարման նկատմամբ հաշվեքննություններով արձանագրված խնդիրների լուծված չլինելու հանգամանքը՝ հաշվեքննություներով ներկայացված առաջարկությունների իրագործման, անհամապատասխանությունների, խեղաթյուրումների վերացման նպատակով հետամուտ լինել Նախարարության կողմից ներկայացված միջոցառումների ծրագրերի սահմանված ժամկետներում իրականացմանը։ | **Ընդունվել է։**  Սույն թվականի սեպտեմբերի 16-ին շրջանառվել և ՀՀ էկոնոմիկայի նախարարի կողմից հաստատվել է «Հայաստանի Հանրապետության էկոնոմիկայի նախարարի 2024 թվականի փետրվարի 13-ի N 483-Ա հրամանում փոփոխություններ և լրացումներ կատարելու մասին» Հ/3367 հրամանը, որը ներառում է յուրաքանչյուր ստորաբաժանման մասով յուրաքանչյուր միջոցառման համար պատասխանատու ստորաբաժանում(ներ)ն ու կատարման ժամանակացույցը։ |  |

|  |  |  |  |
| --- | --- | --- | --- |
| *1* | *2* | *3* | *4* |
| 12 | Սուբսիդիայի հատկացման պայմանագրերը, սահմանված կարգով և պարտադիր պայմաններով, կնքել իրավաբանական անձի կարգավիճակ ունեցող կազմակերպությունների հետ։ | **Ընդունվել է։**  Կնքված պայմանագրերով ստանձնած պարտավորությունների պատշաճ կատարումն ապահովելու նպատակով ձեռնարկվել է ՀՀ կառավարության 2003 թվականի դեկտեմբերի 24-ի N 1937-Ն որոշման մեջ փոփոխություններ իրականացնելու գործընթաց»։ *(ՀՀ էկոնոմիկայի նախարարի 03.02.2025թ. N/*01/1653-2025 *գրություն)։* Էկոնոմիկայի նախարարության կողմից իրականացվող բոլոր պետական աջակցության ծրագրերի համար նախատեսվում է մշակել մեկ ՀՀ կառավարության որոշման նախագիծ, համաձայն որի՝ N 1937-Ն որոշումը կամ որոշման առանձին դրույթները չեն տարածվում աջակցության ծրագրերով նախատեսված գործընթացի վրա, և դրա գործընթացն իրականացվում է աջակցության տրամադրման մասին ՀՀ կառավարության համապատասխան որոշմամբ սահմանված ընթացակարգով։ Որպես նմանօրինակ որոշման նախադեպ՝ կարող ենք նշել ՀՀ կառավարության 2021 թվականի N 774-Լ և N 175-Լ, 2022 թվականի N 1847-Լ որոշումները։ *(ՀՀ էկոնոմիկայի նախարարի 11.03.2025թ. No /4857-2025 գրություն)* | **Առաջարկն արդիական է, քանի որ այն ներկայացվել է նաև Նախարարության 2024թ. պետական բյուջեի տարեկան կատարման հաշվեքննությամբ։** |

|  |  |  |  |
| --- | --- | --- | --- |
| ԱՐՁԱՆԱԳՐՎԱԾ Ա Ն Հ Ա Մ Ա Պ Ա Տ Ա Ս Խ Ա Ն ՈՒ Թ Յ ՈՒ Ն Ն Ե Ր | | | |
| Թիվ | Բովանդակությունը | Հաշվեքննության օբյեկտի արձագանք(ներ)ը | Հաշվեքննողների մեկնաբանություն(ներ)ը |
| *1* | *2* | *3* | *4* |
| **1** | Առկա են անհամապատասխանություններ ՀՀ կառավարության 2019թ. փետրվարի 28-ի «Գյուղատնտեսական հումքի մթերումների (գնումների) նպատակով տրամադրվող վարկերի տոկոսադրույքների սուբսիդավորման ծրագիրը հաստատելու մասին» № 201-Լ որոշման հավելվածի 36-րդ կետի հետ։ 36-րդ կետի համաձայն ներկայացված ամփոփ հաշվետվության «Փաստացի սուբսիդավորված գումար (աճողական)» սյան ցուցանիշներում չեն արտացոլվել 2023 թվականին վերահաշվարկի արդյունքում ՖԿ-ների կողմից հետ վերադարձված գումարները։  Որոշման հավելվածի 36-րդ կետի համաձայն՝ «ԳՖԿ-ն յուրաքանչյուր ամիսը մեկ՝ ամսվան հաջորդող տասն աշխատանքային օրվա ընթացքում ամփոփ հաշվետվություն է ներկայացնում ՀՀ ֆինանսների նախարարություն, Նախարարություն, ՀՀ կենտրոնական բանկ և ՀՀ վարչապետի աշխատակազմ՝ համաձայն №2 ձևի: ԳՖԿ-ի կողմից կազմված և ներկայացված 2023թ. դեկտեմբեր ամսվա հաշվետվության «Փաստացի սուբսիդավորված գումար (աճողական)» սյան ցուցանիշները չեն նվազեցվել 2023 թվականին վերահաշվարկի արդյունքում թվով 5 ՖԿ-ների կողմից վերադարձված 78,870.76 հազ. դրամ գումարի չափով *(ՖԿ-ների ցանկը տրամադրվել է Նախարարությունը)* | **Ընդունվել է։**  Նշված գումարների վերադարձները բանկերի կողմից իրականացվել են համաձայն Ֆինանսների նախարարության ֆինանսաբյուջետային վերահսկողության վարչության կողմից կազմված ստուգման ակտի, Քննչական կոմիտեի գրության և ԳՖԿ-ի կողմից իրականացված մոնիթորինգի արդյունքների հիման վրա: Բանկերը ԳՖԿ ներկայացվող հաշվետվության մեջ դեռևս չեն նվազեցրել «Փաստացի սուբսիդավորված գումար (աճողական)» սյունը, քանի որ միջոցները վերադարձվել են բանկերի կողմից, որոնք դեռևս չեն վերականգնվել համապատասխան շահառուների կողմից, ուստի  «Փաստացի սուբսիդավորված գումար (աճողական)» սյունը շահառուների մասով մնացել է անփոփոխ։» ԳՖԿ-ի կողմից ներկայացված ամփոփ հաշվետվության «Փաստացի սուբսիդավորված գումար (աճողական)» սյան ցուցանիշները ԳՖԿ-ի կողմից լրացվում են հիմք ընդունելով ՄՖԿ-ներից ստացված տվյալները։ ՄՖԿ-ները հայտնում են, որ նշված գումարների վերադարձները իրականացվել են իրենց կողմից՝ համաձայն տարբեր մարմինների ստուգումների արդյունքների, որոնք դեռևս չեն վերականգնվել համապատասխան շահառուների կողմից, հետևաբար «Փաստացի սուբսիդավորված գումար (աճողական)» սյունը շահառուների մասով մնացել է անփոփոխ և կփոփոխվեն այն դեպքում, երբ ՄՖԿ-ները շահառուներից կվերականգնեն վերադարձված գումարները։ | **Կատարված է** |
| *1* | *2* | *3* | *4* |
| **2** | Առկա են անհամապատասխանություններ Որոշում 1-ի հավելվածի 36-րդ կետի հետ, համաձայն որի ներկայացված ամփոփ հաշվետվության «Փաստացի սուբսիդավորված գումար (աճողական)» սյան ցուցանիշները մի դեպքում ավել են ներկայացվել, իսկ մյուս դեպքում՝ պակաս։  Բանկի կողմից «Ա. Մ.» ՍՊԸ-ին տրամադրված 32,000.00 հազ. դրամ վարկը տրամադրվել է այլ ծախսային միջոցառման համար, սակայն հաշվառվել է «Գյուղատնտեսական հումքի մթերումների (գնումների) նպատակով տրամադրվող վարկերի տոկոսադրույքների սուբսիդավորում» միջոցառման շրջանակներում և 2023թ.ընթացքում սուբսիդավորվել է 255.85 հազ. դրամ տոկոսագումարով։ 2023 թվականի դեկտեմբեր ամսվա Ձև № 2 հաշվետվությունից վարկն ամբողջությամբ հանվել է՝ սուբսիդավորված գումարի հետվերադարձի բացակայության պայմաններում (վերադարձվել է 30.01.2024 թվականին)։ Միաժամանակ, «Ի.Գ.Կ.Գ.» ՓԲԸ-ին 08.09.2022թ.-ին տրամադրված վարկի «Փաստացի սուբսիդավորված գումար (աճողական)» ցուցանիշը սուբսիդավորվածից ավելի է ներկայացվել 648.26 հազ. դրամով։ | **Ընդունվել է։**  Բանկի կողմից  «Ա. Մ.» ՍՊԸ-ին տրամադրված 32 000 000  դրամ վարկը հանվել է ծրագրից և հաշվետվությունից, իսկ սուբսիդավորված գումարը 255,85 հազար դրամի չափով վերադարձվել է։ Հաշվի առնելով, որ «Ի.Գ.Կ.Գ.» ՓԲԸ-ն Ծրագրից օգտվել է մի քանի անգամ, հետևաբար վարկը նույնականացնելու համար անհրաժեշտ է նշել վարկային պայմանագրի համարը։ «Ա. Մ.» ՍՊԸ-ի մասով՝ խնդիրը կարգավորվել է։ԳՖԿ-ին առաջարկվել է ներկայացնել «Ի.Գ.Կ.Գ.» ՓԲԸ-ին տրամադրված վարկի վերաբերյալ անհրաժեշտ տեղեկատվությունը։ «Ի.Գ.Կ.Գ.» ՓԲԸ-ին տրամադրված վարկի վերաբերյալ անհրաժեշտ տեղեկատվությունը Հաշվեքննիչ պալատին կներկայացվի լրացուցիչ՝ այն ԳՖԿ-ից ստանալուց հետո՝ սույն թվականի հուլիս ամսվա ընթացքում։ | **Կատարված է** |
| *1* | *2* | *3* | *4* |
| **3** | Առկա է անհամապատասխանություն Որոշում 2-ի հավելվածի 4-րդ կետի հետ, որի համաձայն՝ «Ծրագրի շահառու կարող է հանդիսանալ մինչև 100 հա մակերեսով (բացառությամբ տնամերձ հողատարածքների) ցորենի ցանքատարածություններ մշակող տնտեսավարողը…։»։ Բնակավայրային (տնամերձ) հողատարածքներում 2023թ. երրորդ եռամսյակում 47 տնտեսավարողներին փոխհատուցվել է 1,965.71 հազ. դրամ։ 2023թ. ինն ամիսներին Որոշում 2‑ով շահառուների համար նախատեսված պայմաններին չհամապատասխանող՝ տնամերձ հողատարածքներ մշակող ընդհանուր 98 տնտեսավարողներին փոխհատուցվել է 3,396.79 հազ. դրամ։ Որոշում 2-ի հավելվածի 12-րդ կետի համաձայն՝ «Շահառուները ոչ ուշ, քան մինչև 2023 թ. ապրիլի 1-ը փոխհատուցում ստանալու նպատակով դիմում են համայնքի կամ բնակավայրի վարչական ղեկավարին՝ դիմումում նշելով ցորենի փաստացի առկա ցանքատարածության տեղը, մակերեսը …»։ 21-րդ կետի համաձայն՝ «Նախարարությունը մինչև 2023 թ. օգոստոսի 1-ն ուսումնասիրում է համայնքների կողմից ծրագրի 19-րդ կետով ներկայացված փաստաթղթերը, և անճշտությունների առկայության դեպքում համայնքներին առաջարկվում է 10 աշխատանքային օրվա ընթացքում կատարել համապատասխան ճշգրտումներ ու տեղեկատվություն ներկայացնել նախարարություն։»։ 2023թ. երրորդ եռամսյակում Նախարարության կողմից տրամադրված թվով 390 շահառուների ցանքատարածությունների մակերեսները 505,70 հա-ով գերազանցել են ՀՀ անշարժ գույքի միասնական շտեմարանում իրավունքի պետական գրանցում ստացած նույն ցանքատարածությունների փաստացի մակերեսներին, որոնց համար նշված շահառուներին ավելի վճարված փոխհատուցման գումարը կազմել է 39,881.66 հազ. դրամ։ Նման անհամապատասխանություն արձանագրվել էր 2023թ. վեց ամիսների հաշվեքննությամբ՝ 135 տնտեսավարողներին ցանքատարածությունների մակերեսների 150,8 հա-ով գերազանցմամբ փոխհատուցվել էր 13,123.16 հազ. դրամ։ | **Ընդունվել է։**  ՀՀ էկոնոմիկայի նախարարության համապատասխան ստորաբաժանումը ՀՀ համայնքների կողմից 6 ամիսների վերաբերյալ ներկայացված պարզա­բանումներն աշխատանքային էլեկտրո­նային փոստով ներկայացրել է ՀՀ հաշվեքննիչ պալատին, իսկ 9 ամիսների անհամապատասխա­նութ­յուններն ամփոփվում են, որոնք ևս կներկայացվեն ՀՀ հաշվեքննիչ պալատին։ Ընդհանուր 6 և 9 ամիսների վերաբերյալ պետք է իրականացվի ամփոփիչ ուսումնասիրություն համայնք­ների կողմից ներկայացված պար­զաբանումներն ամփոփելու նպատակով։ «Հայաստանի Հանրապետությունում աշնանացան ցորենի արտադրության խթանման նպատակով փոխհատուցման տրամադրում» ծրագիրը ավարտված է և ներկայումս ուսումնասիրվում են հաշվեքննիչ պալատի կողմից արձանագրված անհամապատասխանությունների վերաբերյալ համայնքապետարանների կողմից տրված պարզաբանումները, իսկ նման ծրագիր իրականացնելու պարագայում հսկողական մեխանիզմների ներդրման վերաբերյալ առարկություններ չկա և ընդունվում է ի գիտություն։ | **Կատարման ընթացքում է։** |
| *1* | *2* | *3* | *4* |
| **3** | Նախարարության կողմից տրամադրված շահառուների ցանքատարածությունների մակերեսները 656,50 հա-ով գերազանցել են շտեմարանում իրավունքի պետական գրանցում ստացած նույն ցանքատարածությունների փաստացի մակերեսները, ինչը նշանակում է, որ շահառուների համար նախատեսված պայմաններին չհամապատասխանող 525 տնտեսավարողներին ավելի վճարված փոխհատուցման ընդհանուր գումարը 2023թ. ինն ամիսներին կազմել է ընդամենը 53,004.72 հազ. դրամ։ | Հայտնում ենք, որ դեռևս համայնքապետարանների կողմից ներկայացված պարզաբանումների ուսումնասիրությունները ընթացքի մեջ են և շուտով կավարտվեն, իսկ Հաշվեքննիչ պալատի կողմից տնամերձ հողամասերում կատարված ցանքերի վերաբերյալ ներկայացված անհամապատասխանությունների ցանկերում առկա են շահառուներ, որոնց մասով համայնքապետարանների կողմից ներկայացված պարզաբանումներից ակնհայտ է, որ կադաստրի շտեմարանում առկա տեղեկատվությունը որոշ դեպքերում չի համապատասխանում անշարժ գույքերի նկատմամբ իրավունքների պետական գրանցման վկայականներում լրացված տեղեկատվության հետ, ուստի այդ հանգամանքով պայմանավորված անհրաժեշտություն կառաջանա լրացուցիչ ուսումնասիրություն իրականացնելու և համապատասխանող շահառուների ներկայացված ցանկերից հանելու նպատակով։ |  |

|  |  |  |  |
| --- | --- | --- | --- |
| *1* | *2* | *3* | *4* |
| 4 | Առկա են անհամապատասխանություններ ՀՀ ֆինանսների նախարարի 2016 թվականի հունվարի 8-ի «ՀՀ հանրային հատվածի կազմակերպությունների ակտիվների և պարտավորությունների պարտադիր գույքագրման անցկացման կարգը և ժամկետները սահմանելու մասին» № 2-Ն հրամանի 5-րդ կետի և 6-րդ կետի 1-ին ենթակետի հետ, որի համաձայն` կազմակերպության ակտիվներն ու պարտավորությունները ենթակա են պարտադիր գույքագրման տարեկան ֆինանսական հաշվետվություններ կազմելուց առաջ՝ հոկտեմբերի 1-ից ոչ շուտ։ Հրաման 1-ի 6-րդ կետի 1-ին ենթակետի համաձայն՝  հիմնական միջոցները ենթակա են պարտադիր գուքագրման առնվազն երեք տարին մեկ անգամ, բացառությամբ համակարգչային տեխնիկայի, գրասենյակային կահույքի և հեռախոսների (համակարգչային տեխնիկան, գրասենյակային կահույքը և հեռախոսները ենթակա են պարտադիր գույքագրման յուրաքանչյուր տարի)։ Պալատի 2024 թվականի մարտի 19-ի № ՀՊԵ/01/179-2024 գրությամբ հայցվել են Նախարարությունում անցկացված վերջին գույքագրման ցուցակները, որոնք չեն տրամադրվել։ Ցուցակների չտրամադրման վերաբերյալ բանավոր հարցմանը տրվել է պարզաբանում, ըստ որի 2023 թվականի տարեկան ֆինանսական հաշվետվություններ կազմելուց առաջ պարտադիր գույքագրում չի կատարվել, Նախարարությունում գույքային ցուցակներ առկա չեն։ | **Ընդունվել է։**  Դիտողություններ չկան։  **.** | 2024 թվականին իրականացվել է ակտիվների և պարտավորու-թյունների գույքագրում։ |
| *1* | *2* | *3* | *4* |
| 5 | Առկա են անհամապատասխանություններ ՀՀ կառավարության 2016 թվականի մարտի 17-ի «Հանրային հատվածի կազմակերպությունների հիմնական միջոցների գույքագրման և վերագնահատման մասին» № 264-Ն որոշման 1-ին կետի 2-րդ ենթակետի, ՀՀ ֆինանսների նախարարի 2014 թվականի սեպտեմբերի 11-ի «Հանրային հատվածի կազմակերպությունների հաշվապահական հաշվառումը կարգավորող իրավական ակտերի ներդրման գործողությունների պլանը հաստատելու մասին» № 607-Ա հրամանի 3.3.1 կետի և ՀՀ ֆինանսների նախարարի 2014 թվականի հոկտեմբերի 24-ի «ՀՀ հանրային հատվածի հաշվապահական հաշվառման ստանդարտը հաստատելու մասին» № 725-Ն հրամանի հավելվածի (այսուհետ՝ Ստանդարտ) 11.29 և 11.30 կետերի հետ։ Որոշման 1-ին կետի 2-րդ ենթակետի համաձայն՝ կազմակերպությունները պարտավոր են հիմնական միջոցների գույքագրումը և վերագնահատումն ավարտել մինչև հաշվապահական հաշվառման նոր համակարգին անցման տարվա ապրիլի 1-ը՝ բացառությամբ 2016թ. հունվարի 1-ից հաշվապահական հաշվառման նոր համակարգին անցում կատարող կազմակերպությունների, որոնց համար ավարտման ժամկետ սահմանել մինչև 2016 թվականի հուլիսի 1-ը: ՀՀ ֆինանսների նախարարի 2014 թվականի հուլիսի 23-ի «Հանրային հատվածի կազմակերպությունների կողմից հաշվապահական հաշվառման նոր համակարգին անցման ժամանակացույցը հաստատելու մասին» № 463-Ն հրամանի հավելվածի համաձայն` Նախարարության նոր համակարգին անցման հաշվետու ժամանակաշրջանի սկիզբ է սահմանվել 2016 թվականի հունվարի 1-ը։ Հրամանի 3.3.1 կետի համաձայն՝ հաշվապահական հաշվառման նոր համակարգի ներդրման ամսաթվի դրությամբ պետք է իրականացվի կազմակերպության կողմից վերահսկվող հիմնական միջոցների, ներդրումային գույքի, կենսաբանական ակտիվների, չարտադրված (բնական ծագում ունեցող) նյութական ակտիվների, բարձրարժեք ակտիվների, ռազմավարական պաշարների գնահատում։ Գնահատումը պետք է իրականացվի իրական արժեքով։ Ստանդարտի 11.29 կետի համաձայն՝ հողամասերը և շենքերը որպես ակտիվ ճանաչվելուց հետո պետք է հաշվառվեն վերագնահատված գումարով, որն իրենից ներկայացնում է դրանց իրական արժեքը վերագնահատման ամսաթվի դրությամբ` հանած հետագա կուտակված մաշվածությունը (շենքերի մասով), իսկ 11.30 կետի՝ հողամասերի և շենքերի վերագնահատման անցկացման ժամկետները և մեթոդաբանությունը սահմանում է հաշվապահական հաշվառումը կարգավորող լիազոր մարմինը: Նախարարության կողմից վերահսկվող հիմնական միջոցների, ներդրումային գույքի, կենսաբանական ակտիվների, չարտադրված (բնական ծագում ունեցող) նյութական ակտիվների, բարձրարժեք ակտիվների, ռազմավարական պաշարների իրական արժեքով գնահատում չի իրականացվել։ Հիմնական միջոցներ դասում առկա են 0 կամ 1 դրամ հաշվեկշռային արժեք (այդ թվում նաև համախառն հաշվեկշռային արժեք) ունեցող թվով 5245 միավոր հիմնական միջոց, որից 10 միավորը՝ շահագործվող շենքեր։ | **Ընդունվել է։**  Դիտողություններ չկան։  **.** | Կատարված չէ։ |
| *1* | *2* | *3* | *4* |
| 6 | Առկա են անհամապատասխանություններ Ստանդարտի 11.35, 11.38, 11.40 և 11.42 կետերի հետ։ Համաձայն Ստանդարտի` 11.35 կետի՝ հիմնական միջոցի միավորը պետք է մաշեցվի իր օգտակար ծառայության ընթացքում, 11.38 կետի՝ հիմնական միջոցի մաշվող գումարը պետք է պարբերական հիմունքով բաշխվի դրա օգտակար ծառայության ընթացքում, 11.42 կետի՝ հիմնական միջոցի մաշվածությունը պետք է հաշվարկվի գծային մեթոդով, որը մաշվածության հավասարաչափ բաշխումն է դրա օգտակար ծառայության ընթացքում: 11.40 կետի՝ ակտիվի մաշվածությունը սկսում է հաշվարկվել, երբ այն մատչելի է օգտագործման համար, այսինքն՝ երբ այն գտնվում է այն վայրում և այնպիսի վիճակում, որն անհրաժեշտ է՝ ղեկավարության նախանշած նպատակով փաստացի օգտագործելու համար: Ակտիվի մաշվածության հաշվարկումը դադարեցվում է, երբ ակտիվն ապաճանաչվում է: Մաշվածության հաշվարկը չի դադարեցվում այն դեպքում, երբ ակտիվը գտնվում է պարապուրդի մեջ կամ հանվում է ակտիվ օգտագործումից, բացառությամբ, եթե ակտիվը ամբողջությամբ մաշեցվել է: ՀՀ ֆինանսների նախարարի 2016 թվականի հունվարի 8-ի «Հանրային հատվածի կազմակերպություններում նոր հիմնական միջոցների և սկզբնական արժեքով հաշվառվող կենսաբանական ակտիվների մաշվածության հաշվարկման նորմատիվային օգտակար ծառայության ժամկետները հաստատելու մասին» № 3-Ն հրամանի հավելվածով սահմանված են նոր հիմնական միջոցների մաշվածության հաշվարկման նորմատիվային օգտակար ծառայության ժամկետները՝ ըստ տեսակների։ Կատարվել են նաև թվով 2789 միավոր հիմնական միջոցների 2023 թվականի մաշվածության վերահաշվարկ՝ ըստ տեսակի։ Արդյունքում պարզվել է, որ Նախարարության կողմից մի դեպքում պակաս է հաշվարկվել 71,189.93 հազ. դրամ, իսկ մյուս դեպքում՝ ավել 668.63 հազ. դրամ մաշվածության գումար։ Միաժամանակ, առկա են շահագործման մեջ գտնվող, զրոյից մեծ հաշվեկշռային արժեքով թվով 24 միավոր հիմնական միջոցներ, որոնց մաշվածությունը 2023 թվականին չի հաշվարկվել։ | **Ընդունվել է։**  «Մաշվածության շեղումը պայմանավորած է հաշվապահական հաշվառման ներդրման փուլում օգտակար ծառայության ժամկետների (այսուհետ՝ ՕԾԺ) սահմանմամբ, որը պետք է շտկվեր վերագնահատման արդյունքում: Նշված շեղումները հնարավոր կլինի շտկել միայն ակնկալվող գույքագրման և վերա­գնահատման գործընթացի իրականացման փուլում՝ հաշվի առնելով, վերագնահատման ժամանակ փոփոխվող արժեքների և ՕԾԺ-ների հանգամանքը։» | **Կատարված չէ։** |

|  |  |  |  |
| --- | --- | --- | --- |
| *1* | *2* | *3* | *4* |
| 7 | Առկա են անհամապատասխանություններ ՀՀ կառավարության 2019թ. փետրվարի 28-ի «Գյուղատնտեսական հումքի մթերումների (գնումների) նպատակով տրամադրվող վարկերի տոկոսադրույքների սուբսիդավորման ծրագիրը հաստատելու մասին» № 201-Լ որոշման (այսուհետ՝ Որոշում 1) հավելվածի 36-րդ կետի հետ։ 36-րդ կետի համաձայն ներկայացված ամփոփ հաշվետվության «Փաստացի սուբսիդավորված գումար (աճողական)» սյան ցուցանիշներում չեն արտացոլվել 2023 թվականին վերահաշվարկի արդյունքում ՖԿ-ների կողմից հետ վերադարձված գումարները։ Որոշում 1-ի հավելվածի 36-րդ կետի համաձայն՝ «ԳՖԿ-ն յուրաքանչյուր ամիսը մեկ՝ ամսվան հաջորդող տասն աշխատանքային օրվա ընթացքում ամփոփ հաշվետվություն է ներկայացնում ՀՀ ֆինանսների նախարարություն, Նախարարություն, ՀՀ կենտրոնական բանկ և ՀՀ վարչապետի աշխատակազմ՝ համաձայն №2 ձևի: ԳՖԿ-ի կողմից կազմված և ներկայացված 2023թ. դեկտեմբեր ամսվա հաշվետվության «Փաստացի սուբսիդավորված գումար (աճողական)» սյան ցուցանիշները չեն նվազեցվել 2023 թվականին վերահաշվարկի արդյունքում թվով 5 ՖԿ-ների կողմից վերադարձված 78,870.76 հազ. դրամ գումարի չափով (ՖԿ-ների ցանկը տրամադրվել է Նախարարությունը)։ | **Ընդունված է։**  «Նշված գումարների վերադարձները բանկերի կողմից իրականացվել են համաձայն Ֆինանսների նախարարության ֆինանսաբյուջետային վերահսկողության վարչության կողմից կազմված ստուգման ակտի, Քննչական կոմիտեի գրության և ԳՖԿ-ի կողմից իրականացված մոնիթորինգի արդյունքների հիման վրա: Բանկերը ԳՖԿ ներկայացվող հաշվետվության մեջ դեռևս չեն նվազեցրել «Փաստացի սուբսիդավորված գումար (աճողական)» սյունը, քանի որ միջոցները վերադարձվել են բանկերի կողմից, որոնք դեռևս չեն վերականգնվել համապատասխան շահառուների կողմից, ուստի  «Փաստացի սուբսիդավորված գումար (աճողական)» սյունը շահառուների մասով մնացել է անփոփոխ։» ԳՖԿ-ի կողմից ներկայացված ամփոփ հաշվետվության «Փաստացի սուբսիդավորված գումար (աճողական)» սյան ցուցանիշները ԳՖԿ-ի կողմից լրացվում են հիմք ընդունելով ՄՖԿ-ներից ստացված տվյալները։ ՄՖԿ-ները հայտնում են, որ նշված գումարների վերադարձները իրականացվել են իրենց կողմից՝ համաձայն տարբեր մարմինների ստուգումների արդյունքների, որոնք դեռևս չեն վերականգնվել համապատասխան շահառուների կողմից, հետևաբար «Փաստացի սուբսիդավորված գումար (աճողական)» սյունը շահառուների մասով մնացել է անփոփոխ և կփոփոխվեն այն դեպքում, երբ ՄՖԿ-ները շահառուներից կվերականգնեն վերադարձված գումարները։» | **Կատարված է։** |
| *1* | *2* | *3* | *4* |
| 8 | Առկա են անհամապատասխանությունններ 2023 թվականի հունվարի 17-ին Նախարարության և «Գյուղատնտեսական ծառայություններ կենտրոն» պետական ոչ առևտրային կազմակերպության (այսուհետ՝ ՊՈԱԿ) միջև կնքված դրամաշնորհի պայմանագրի (այսուհետ՝ Պայմանագիր 2) 2.3.4, 2.4.1 և 2.4.7 ենթակետերով սահմանված պահանջների միջև մասնավորապես համաձայն՝   * Պայմանագիր 2-ի 2.3.4 ենթակետի՝ «Պետական մարմինը պարտավոր է իրականացված միջոցառման մասին ներկայացված կատարողական հաշվետվությունների վերաբերյալ համապատասխան որոշում ընդունել պայմանագրի 4.2 կետում նշված ժամկետում։ Եթե ներկայացված հաշվետվությունների համաձայն իրականացված միջոցառումը համապատասխանում է ծրագրի և պայմանագրի պահանջներին, ապա դրանք ընդունվում են»։ * Պայմանագիր 2-ի 2.4.1 ենթակետի՝ «Կազմակերպությունը պարտավոր է իրականացնել ծրագրի շրջանակներում պետական մարմնի կողմից տրամադրված գումարների՝ ՀՀ հաշվապահական հաշվառման № 20 ստանդարտի դրույթներին համապատասխան հաշվառում»։   Պայմանագիր 2-ի 2.4.7 ենթակետի՝ «Կազմակերպությունը պարտավոր է ծրագրի իրականացման համար անհրաժեշտ ապրանքները, աշխատանքները և ծառայությունները ձեռք բերել «Գնումների մասին» ՀՀ օրենքով սահմանված կարգով՝ պետության կարիքների համար կատարվող գնումների կանոններին համապատասխան»։ | **Ընդունված է։**  «1116-11001 միջոցառման շրջանակներում 2023 թվականի հունվարի 17-ին կնքված դրամաշնորհի պայմանագրի (այսուհետ՝ Պայմանագիր 3) 2.4.1 ենթակետի պարտադիր պահանջների վերաբերյալ հայտնում եմ, որ «Գյուղատնտեսական ծառայություների կենտրոն» պետական ոչ առևտրային կազմակերպությունը (այսուհետ՝ Կազմակերպություն) չի կարող առաջնորդվել ՀՀ հաշվապահական հաշվառման N 20 ստանդարտներով, քանի որ, համաձայն ՀՀ ֆինանսների նախարարի 2014 թվականի հուլիսի 23-ի թիվ 463-Ն հրամանի, Կազմակերպության հաշվապահական հաշվառումն իրականացվում է հանրային հատվածի հաշվապահական հաշվառման համակարգով։ Պայմանագրի 2.4.7 ենթակետի կատարման վերաբերյալ՝ Կազմակեր­պության կարիքների համար թղթային եղանակով գնանշման հարցման ընթացակարգով անասնաբուժական ծառայությունների ձեռք բերման համար երկու անգամ՝  2021 թվականի նոյեմբերի 2-ին և 18-ին, հայտարարություն է տրվել [www.gnumner.am](http://www.gnumner.am/) գնումների պաշտոնական կայքում, սակայն երկու դեպքում էլ գնման ընթացակարգին ոչ մի հայտ չի ներկայացվել և այն հայտարարվել է չկայացած։ | **Կատարվել է։** |
| *1* | *2* | *3* | *4* |
| 8 |  | Այդ իսկ պատճառով Կազմակերպությունը, ղեկավարվելով ՀՀ քաղաքացիական օրենսգրքի 39-րդ գլխի 777-րդ հոդվածի դրույթներով, համաձայն որոնց ծառայությունների վճարովի մատուցման պայմանագրով կատարողը պարտավորվում է պատվիրատուի առաջադրանքով մատուցել ծառայություններ, իսկ պատվիրատուն պարտավորվում է վճարել այդ ծառայությունների դիմաց, ծառայությունների մատուցման համար կնքվում է գրավոր պայմանագիր, ինչպես նաև հիմք ընդունելով, որ ՀՀ քաղաքացիական օրենսգրքի 39-րդ գլխում նշված դրույթները կիրառվում են նաև անասնաբուժական և խորհրդա­տվական ծառայությունների մատուցման պայմա­նա­գրերի նկատմամբ 2023 թվականին «Գյուղատնտեսական կենդանիների պատվաստում» ծրագրով նախատեսված գյուղատնտեսական կենդանիների կարանտինային, խիստ վտանգավոր, վարակիչ հիվանդութ­յունների նկատմամբ անասնաբուժական հակահամաճարակային միջոցառումների իրականաց­ման նպատակով, համայնքները սպասարկող անասնաբույժների հետ կնքվել են ծառայությունների վճարովի մատուցման պայմանագրեր:» |  |
| *1* | *2* | *3* | *4* |
| 9 | Նախարարությունը չի իրականացրել Պայմանագիր 2-ի վերը հիշատակված 2.3.4 ենթակետով իրեն վերապահված պարտավորությունները, որոնց հետևանքով առաջացել են հետևյալ անհամապատասխանությունները, մասնավորապես.  Պայմանագիր 2-ի 2.4.1 ենթակետում ամրագրված պարտավորությունը չի կարող վերաբերվել ՊՈԱԿ-ին, քանի որ վերջինս հաշվապահական հաշվառումը պարտավոր է վարել «Հանրային հատվածի հաշվապահական հաշվառման մասին» ՀՀ օրենքի 2-րդ հոդվածի 1-ին մասի և 3-րդ հոդվածի 1-ին մասի 3-րդ կետի պահանջներին համապատասխան։  Համաձայն «Հանրային հատվածի հաշվապահական հաշվառման մասին» ՀՀ օրենքի.  2-րդ հոդվածի 1-ին մասի՝ օրենքը տարածվում է ՀՀ հանրային հատվածի կազմակերպությունների, ներառյալ` նրանց ստեղծած հիմնարկների վրա:  3-րդ հոդվածի 1-ին մասի 3-րդ կետի՝ կազմակերպությունների հաշվապահական հաշվառումը կարգավորող իրավական ակտերը ներառում են` Հայաստանի Հանրապետության հանրային հատվածի հաշվապահական հաշվառման ստանդարտը (ՀՀՀՀՍ)։ ՊՈԱԿ-ը անասնաբույժերի հետ կնքել է «Անանսաբուժական ծառայություններ» ծրագրի շրջանակներում իրականացվող ծառայությունների վճարովի մատուցման» պայմանագրեր՝ առանց Պայմանագիր 2-ի 2.4.7 ենթակետով նախատեսված «Գնումների մասին» ՀՀ օրենքով սահմանված կանոնակարգերի պահպանման։ | **Ընդունված է։**  Նախարարությունը կձեռնարկի միջոցներ անհամապատասխանությունները շտկելու ուղղությամբ։  Պլանավորվում է 2024թ․-ի 4-րդ եռամսյակում կատարել Պայմանագրի մեջ փոփոխություն։  **Կատարող՝** Սննդամթերքի անտանգության վարչություն։  **Ժամկետ՝** 2024թ․-ի 4-րդ եռամսյակ։ | **Կատարված չէ** |
| 10 | Առկա է անհամապատասխանություն «Ներքին աուդիտի մասին» ՀՀ օրենքի 5-րդ հոդվածի 2-րդ մասի դրույթների հետ։ «Ներքին աուդիտի մասին» ՀՀ օրենքի 5-րդ հոդվածի 2-րդ մասի համաձայն՝ «Ներքին աուդիտն իրականացնում են կազմակերպության կառուցվածքում գործող ներքին աուդիտի ստորաբաժանման կամ հրավիրված` սույն օրենքի 13-րդ հոդվածի 4-րդ մասի 5-րդ կետով նախատեսված ցանկում ընդգրկված անձինք: Եթե աուդիտն իրականացնում են հրավիրված անձինք, ապա վերջիններս են ապահովում սույն օրենքով աուդիտի ստորաբաժանման, ներառյալ` ստորաբաժանման ղեկավարի համար սահմանված իրավունքների և պարտականությունների կատարումը»: | **Ընդունվել է։**  «2022-2023 թթ. հաշվետու տարիների համար «ներքին աուդիտի» արտապատվիրակման «Գնումների մասին» օրենքի 15-րդ հոդվածի 6-րդ կետի պահանջի հայտարարվել է երկրորդ մրցույթը, որը նույնպես չի կայացել մասնակիցների կողմից հայտ չներկայացնելու հիմքով, այդ իսկ պատճառով 2022 թվականի հաշվետու ժամանակաշրջանի ներքին աուդիտի տարեկան հաշվետվությունը լիազոր մարմնին չի ներկայացվել: Աշխատանքներն ընթացքի մեջ է:» | **Կատարված չէ** |
| 11 | Նախարարության կողմից գույքագրում և վերագնահատում չի կատարվել, գույքային ցուցակներ և ֆինանսական վիճակի մասին հաշվետվություն չեն կազմվել և հաշվեքննությունն ընդգրկող ժամանակաշրջանի ավարտի դրությամբ անցումը հաշվապահական հաշվառման նոր համակարգին ապահովված չէ։  Առկա են անհամապատասխանություններ «Հանրային հատվածի կազմակերպությունների հաշվապահական հաշվառման մասին» օրենքի 3-րդ և 5-րդ հոդվածների, ՀՀ կառավարության 2016թ. մարտի 17-ի «Հանրային հատվածի կազմակերպությունների հիմնական միջոցների գույքագրման և վերագնահատման մասին» թիվ 264-Ն որոշման 1-ին կետի 2-րդ ենթակետի, ՀՀ ֆինանսների նախարարի 2014թ.-ի հուլիսի 23-ի «Հանրային հատվածի կազմակերպությունների կողմից հաշվապահական հաշվառման նոր համակարգին անցման ժամանակացույցը հաստատելու մասին» թիվ 463-Ն հրամանի հավելվածի, Հրամանի 3.2.1, 3.2.2 և 3.4.1 կետերի պահանջների հետ։ | **Ընդունված է։**  «Անհրաժեշտ է իրականացնել ակտիվների և պարտավորությունների գույքագրում և վերագնահատում»։ | **Կատարված է։** |
| *1* | *2* | *3* | ***4*** |
| 12 | Առկա են անհամապատասխանություններ ՀՀ կառավարության 2003 թվականի դեկտեմբերի 24-ի «ՀՀ պետական բյուջեից իրավաբանական անձանց սուբսիդիաների և դրամաշնորհների հատկացման կարգը հաստատելու մասին» № 1937-Ն որոշման (այսուհետ՝ Որոշում) Հավելվածի 1-ին և 2-րդ կետերի պահանջների հետ։ Համաձայն Որոշման 1-ին կետի՝ «Սույն կարգով կարգավորվում են ՀՀ պետական բյուջեի միջոցների հաշվին իրավաբանական անձի կարգավիճակ ունեցող կազմակերպություններին սուբսիդիաների և դրամաշնորհների հատկացման գործընթացի հետ կապված հիմնական հարաբերությունները:»**։** Համաձայն Որոշման 2-րդ կետի՝ «Կազմակերպությանը սուբսիդիա կամ դրամաշնորհ տրամադրվում է սույն կարգի համաձայն կնքված քաղաքացիաիրավական պայմանագրերի հիման վրա»**։** Հաշվեքննությամբ պարզվել է, որ Նախարարությունը կնքել է «Սուբսիդիայի հատկացման մասին» պայմանագրեր իրավաբանական անձի կարգավիճակ չունեցող պետական հիմնարկի կազմում գտնվող միավորի՝ ԳՖԿ-ի հետ:  ՀՀ կառավարության 2011 թվականի ապրիլի 28-ի «Հայաստանի Հանրապետության և Գյուղատնտեսական զարգացման միջազգային հիմնադրամի միջև 2010 թվականի նոյեմբերի 30-ին ստորագրված «Գյուղական կարողությունների ստեղծում» ծրագրի ֆինանսավորման մասին համաձայնագիրն ուժի մեջ մտնելու միջոցառումների մասին» № 461-Ն որոշման Հավելված 1-ի 1-ին կետով սահմանված է, որ «ՀՀ էկոնոմիկայի նախարարության «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկը իրավաբանական անձի կարգավիճակ չունեցող կազմակերպություն է»։ ԳՖԿ-ն հանդիսանում է վերը նշված պետական հիմնարկի կազմում որպես առանձին միավոր՝ կառույց։ | **Ընդունվել է։**  ***1.*** *«*Էկոնոմիկայի նախարարությունում 2024 թվականի պետական բյուջեի ինն ամիսների կատարման հաշվեքննության արդյունքներով կազմված արձանագրության 3-րդ բաժնի 3-րդ կետի, ինչպես նաև նախորդ ժամանակահատվածների կնքված պայմանագրերով ստանձնած պարտավորությունների պատշաճ կատարումն ապահովելու նպատակով ձեռնարկվել է Հայաստանի Հանրապետության կառավարության 2003 թվականի դեկտեմբերի 24-ի «Հայաստանի Հանրապետության պետական բյուջեից իրավաբանական անձանց սուբսիդիաների և դրամաշնորհների հատկացման կարգը հաստատելու մասին» N 1937-Ն որոշման մեջ փոփոխություններ իրականացնելու գործընթաց*» (ՀՀ էկոնոմիկայի նախարարի 03.02.2025թ. No /*01/1653-2025 *գրություն)* | **Անհամապատասխա-նությունը արձանագրվել է նաև Նախարարության 2024թ. պետական բյուջեի տարեկան կատարման հաշվեքննությամբ։** |
| *1* | *2* | *3* | ***4*** |
| 13 | Նախարարության և ԳՖԿ-ի միջև կնքված քաղաքացիաիրավական պայմանագրերով չեն նախատեսվում սուբսիդիաների տրամադրման համար   Որոշմամբ հաստատված հավելվածի երկրորդ գլխի **8-րդ կետի գ), դ), ե)** ենթակետերով և **8.1**-րդ կետով սահմանված հետևյալ պահանջները  - Արտադրվող, ներմուծվող կամ արտահանվող ապրանքի, կատարվող աշխատանքի, մատուցվող ծառայության մեկ միավորի սահմանված գինը,  - Պայմանագրի շրջանակներում արտադրման, ներմուծման կամ արտահանման ենթակա ապրանքների, կատարման ենթակա աշխատանքների, մատուցման ենթակա ծառայությունների առավելագույն քանակի փոփոխման պայմանները,  - Արտադրվող, ներմուծվող կամ արտահանվող ապրանքի, կատարվող աշխատանքի, մատուցվող ծառայության նվազագույն շահավետ գինը,  - Արտադրվող, ներմուծվող կամ արտահանվող ապրանքների, կատարվող աշխատանքների, մատուցվող ծառայությունների  հանձնման-ընդունման ակտերի, ոչ ֆինանսական ցուցանիշների կատարման հաշվետվությունների ձևն ու բովանդակությունը։ | **Ընդունվել է։**  «…հայտնում ենք, որ Էկոնոմիկայի նախարարության կողմից իրականացվող բոլոր պետական աջակցության ծրագրերի համար նախատեսվում է մշակել մեկ ՀՀ կառավարության որոշման նախագիծ, համաձայն որի՝ ՀՀ կառավարության 2003 թվականի դեկտեմբերի 24-ի N 1937-Ն որոշումը կամ որոշման առանձին դրույթները չեն տարածվում աջակցության ծրագրերով նախատեսված գործընթացի վրա, և դրա գործընթացն իրականացվում է աջակցության տրամադրման մասին ՀՀ կառավարության համապատասխան որոշմամբ սահմանված ընթացակարգով։ Որպես նմանօրինակ որոշման նախադեպ՝ կարող ենք նշել ՀՀ կառավարության 2021 թվականի N 774-Լ և N 175-Լ, 2022 թվականի N 1847-Լ որոշումները։» *(ՀՀ էկոնոմիկայի նախարարի 11.03.2025թ. No /4857-2025 գրություն)* | **Անհամապատասխա-նությունն արձանագրվել է նաև Նախարարության 2024թ. պետական բյուջեի տարեկան կատարման հաշվեքննությամբ։** |

|  |  |  |  |
| --- | --- | --- | --- |
| ԱՐՁԱՆԱԳՐՎԱԾ Խ Ե Ղ Ա Թ Յ ՈՒ Ր ՈՒ Մ | | | |
| Թիվ | Բովանդակությունը | Հաշվեքննության օբյեկտի արձագանք(ներ)ը | Հաշվեքննողների մեկնաբանություն(ներ)ը |
| **1** | Արձանագրված անհամապատասխանությունները հանգեցրել են բյուջեի կատարողականի վերաբերյալ հաշվետվությունում խեղաթյուրման՝ 56,401.51 հազ. դրամի չափով։ | **Ընդունվել է։**  Հ**ա**յտնում ենք, որ Հաշվեքննիչ պալատի կողմից ներկայացված անհամապատասխանությունների վերաբերյալ ցանկերը, համայնքապետարանների կողմից ներկայացված պարզաբանումները ուսումնասիրելուց հետո վերանայման կարիք ունեն, քանի որ պարզաբանումների ուսումնասիրության ընթացքում առկա են տեղեկատվությունների անհամապատասխանություններ։ Հայտնում ենք, որ համայնքապետարանների կողմից ներկայացված 9 ամիսների վերաբերյալ պարզաբանումների ամփոփումը և ուսումնասիրությունը մոտենում է ավարտին և համայնքապետարանների կողմից ներկայացված պարզաբանումներից ակնհայտ է, որ այս մասով ևս առկա են տեղեկատվությունների անհամապատասխանություններ կադաստրի շտեմարանի և անշարժ գույքերի նկատմամբ իրավունքների պետական գրանցման վկայականների հետ, ուստի լրացուցիչ ուսումնասիրության անհրաժետություն է առաջանալու, որպեսզի համապատասխանող շահառոները հանվեն ներկայացված ցանքերից։ Ինն ամիսների ուսումնասիրությունը ավարտելուց հետո արդյունքները անմիջապես կներկայացվեն ՀՀ հաշվեքննիչ պալատին և անմիջապես ձեռք կառնվեն համապատասխան միջոցառումներ հնարավորինս շուտ լրացուցիչ ուսումնասիրությունների գործընթացը կազմակերպելու նպատակով՝ հետագա խեղաթյուրումներից խուսափելու համար։ | Ծրագիրն ավարտված է 2023 թվականի տարեվերջին։ |

1. *«Հաշվեքննիչ պալատի մասին» ՀՀ օրենքի 27‑րդ հոդվածի 1‑ին մասի համաձայն սույն Ընթացիկ եզրակացությունն օգտագործվում է ՀՀ 2024 թվականի պետական բյուջեի կատարման վերաբերյալ եզրակացությունը կազմելու համար։* [↑](#footnote-ref-1)
2. *«Հաշվեքննիչ պալատի մասին» ՀՀ օրենքի 58-րդ հոդվածի 2-րդ մասի համաձայն Հաշվեքննիչ պալատի հաշվեքննությունների մեթոդաբանությունները հիմնված են Բարձրագույն հաշվեքննիչ մարմինների միջազգային կազմակերպության (INTOSAI) սկզբունքների, ստանդարտների ու ուղեցույցների վրա:* [↑](#footnote-ref-2)
3. ՀՀ կառավարության 2003 թվականի N 1937-Ն որոշմամբ հաստատված կարգի 2,3 և 7-րդ կետեր՝

   «2. Կազմակերպությանը սուբսիդիա կամ դրամաշնորհ տրամադրվում է սույն կարգի համաձայն կնքված քաղաքացիաիրավական պայմանագրերի հիման վրա: »

   «3. (...) սուբսիդիան պետության (...) աջակցության ծրագրերի շրջանակում վարկի կամ լիզինգի տոկոսադրույքի, վարկի կամ լիզինգի կանխավճարի մասնակի կամ ամբողջական, ինչպես նաև ներդրումային ծրագրերի շրջանակներում արտադրության մակարդակի վրա ազդելու կամ իրականացված աշխատանքների դիմաց կազմակերպության կատարած ծախսերի կամ դրա մի մասի փոխհատուցումն է: (...) »

   «7. Կազմակերպությանը սուբսիդիա հատկացվում է բյուջետային հատկացումների ստորադաս կարգադրիչ (ԲՍԿ) հանդիսացող պետական մարմնի և կազմակերպության միջև կնքված սուբսիդիայի տրամադրման մասին պայմանագրի հիման վրա, (...)»։ [↑](#footnote-ref-3)
4. ՀՀ կառավարության 2003 թվականի N 1937-Ն որոշմամբ հաստատված կարգի 8-րդ կետ։ [↑](#footnote-ref-4)
5. Սահմանված են Որոշում 2-ով հաստատված ծրագրի 55-րդ և Որոշում 3-ով հաստատված ծրագրի 22-րդ կետերով։ [↑](#footnote-ref-5)
6. *Հաշվեքննությունը նպատակ է հետապնդել հաշվեքննության առարկային վերաբերելի տեղեկատվության ներկայացուցչական ընտրանքով (100%‑ից փոքր) ձեռք բերել բավարար, համապատասխան հաշվեքննության ապացույցներ, որոնց կուտակմամբ ձևավորվելու է պետական բյուջեի տարեկան կատարման վերաբերյալ եզրակացությունը՝ ներառյալ հաշվեքննության կարծիքը, որով պետք է արտահայտվի ողջամիտ (ոչ բացարձակ) հավաստիացում առ այն, թե պետական բյուջեի կատարման վերաբերյալ տարեկան հաշվետվությունը, բոլոր էական առումներով, ներկայացնու՞մ է արդյոք ՀՀ պետական բյուջեի մուտքերի ձևավորման և ելքերի իրականացման կանոնակարգված գործունեության ճշմարիտ ու իրական պատկերը:* [↑](#footnote-ref-6)
7. «Հանրային հատվածի կազմակերպություններում հաշվապահական հաշվառում վարելու հնարավորություն ընձեռող համակարգչային ծրագրերի՝ հանրային հատվածի հաշվապահական հաշվառման ոլորտը կարգավորող օրենսդրության պահանջներին համապատասխանության որոշման կարգը և դրանց ավտոմատացված համակարգերի նկատմամբ պահանջները սահմանելու մասին» [↑](#footnote-ref-7)
8. Հաստատված է ՀՀ ֆինանսների նախարարի 2014 թվականի հոկտեմբերի 24-ի N 725-Ն հրամանով։ [↑](#footnote-ref-8)
9. Հաստատված է ՀՀ ֆինանսների նախարարի 2015 թվականի ապրիլի 9-ի թիվ 207-Ն հրամանով։ [↑](#footnote-ref-9)
10. Հաստատված է ՀՀ ֆինանսների նախարարի 2017 թվականի հունվարի 30-ի թիվ 27-Ն հրամանով։ [↑](#footnote-ref-10)
11. Հաստատված է ՀՀ ֆինանսների նախարարի 2019 թվականի մարտի 13-ի N 254-Ն հրամանի 2-րդ հավելվածով (օրինակելի ձև Հ-7)։ [↑](#footnote-ref-11)
12. ՀՀ կառավարության 2003 թվականի N 1937-Ն որոշմամբ հաստատված կարգի 8-րդ կետ։ [↑](#footnote-ref-12)
13. Սահմանված են Որոշում 2-ով հաստատված ծրագրի 55-րդ և Որոշում 3-ով հաստատված ծրագրի 22-րդ կետերով։ [↑](#footnote-ref-13)
14. ՖԿ-ների ցանկը տրամադրվել է Նախարարությանը։ [↑](#footnote-ref-14)